Sinestesia – Kaixomaitia.eus | Bloga |Saltsa badago!\nUneek, pretsonek, laztanek, sentimenduek, ajea sor diezagukete. Zenbait gorputzek drogen efektua dute. Gauaren ziurgabekeriarekin batera, euforiarantz garamatzate biek; eta hurrengo goizean, hotzak jota, errealitate gordina da bueltan. Beti izan naiz, ordea, tragediarengandik ihes egitearen aldekoa eta, ez dizut uko egiten, beraz.\nLehen eguzki izpiek ene logelaren leihotik agerraldia egin dutenean, joan zara. Ohearen bestaldea epelduz joan da apurka eta, zure beroaz ahazteko -edo, sukaldera joan naiz zigarro bat erretzera -mendekotasunak-.\nArgi leun batek lagunduta, keari begira geratu natzaio. Hegazkor agur egiten du, zigarroaren gorputza kontsumitu ostean; eta espero baino lehenago, tabakoaren plazerra amaitu egiten da. Zurekin akordatu naiz. Horra hor ajea.\nBuruhausteei jarraika, “sinestesia” hitza etorri zait burura; bi zentzumen edo gehiago lotzearen fenomeno neurologikoa. Begiak itxi ditut eta hor zen, zaporez, perfumez eta irudiz beteriko oroitzapena:\n“Dotore zaude gaur, oso. Berokia, jertsea, praka luzeak eta zapata beltzak dituzu jantzita. Jantzi dut nik ere berokia, baina azpitik eskotedun soinekoa daramat. Neguko solstizioa laster da, hortaz, arratsak goiz jo du zerumuga. Iluntasunak misteriotsu bilakatzen du egunerokotasuna.\nHitzorduari hasiera emateko, ondoko herriko taxka batera jo dugu; ezezagunez beteta dago.\nArruntasunean murgildu gara une labur batez; “Zelan zaude? Zer moduz lanean?” luzatu beharreko galderei erantzun diegu. Giroak kafesne usain goxoa du, guk zerbeza bi eskatu ditugu, halaxe egin behar baitugu gazteok (antza denez).\nAzkar etorri da berezitasuna, halere. Elkarri so egin diogu. Batak bestearen gorputza atsegin du. Besteak bataren izaera. Nabaria da gure arteko tentsioa eta, ohituta gauden arren, urduri samar gaude.\nEzezagunez gainezka dagoenez tokia, aproposa da igurtzi meheak elkarri egiteko. Morboa du antzezle protagonistak garela pentsatzea; besteek geure papera elkarri maitatzea dela onartuko balute bezala.\nBeste bi trago eskatu ditugu, horiek isiltasunean edan ditugu, azkar. Behin bukatuta, ibilian hasi gara; etxera bideak amaitezina dirudi. Eskutik helduta goaz, indar handiaz. Ezkutuan dabilen helburua ariga da: Irritsa.\nPortalean musu eman didazu. Atea ireki eta eskailerak jolasean eta irribarretsu igo ditugu; ipurdikoa eman eta kili-kili egin didazu. Jarraian, umekeriak alde batera utzita, lizunkeriari ekin diogu.\nEtxean sartu eta logelara joan gara zuzenean. Jakak eskegi ditugu eta ohean etzan zara. Ni zure gainean jarri naiz. Hasi da bigarren fasea.\nMihiak dantza egiten ari dira maitasun-suak gidatzen dituela, asko atsegin dut zure zaporea. Eskuak noraezean dabiltza ez baitakite zeri heldu. Zureek gerritik bularrerainoko etengabeko ibilbideak egiten dituzte. Pelbisa aurrera eta atzera mugitzen dut nik. Tentetu da guztiz lanabesa eta bikoiztu da, segidan, grina. Soinekoa eta bularretakoa erantzi dizkidazu. Aurreko mugimenduek berdin jarraitzen dute, zintzotasun handiagoz oraingoan.\nNire beldur handienak ikusgai dituzu. Ez dizu axola, errebeldia keinu bat egin eta biribiltasunak eskuarekin laztandu dizkidazu eta posizioz aldatu gara. Nire gainean zaude.\nKuleroak ere erantzi dizkidazu eta zu ere larru gorritan jarri zara. Belarria, lepoa, lepauztaia eta bularra mihazkatu dizkidazu, titi-puntak borobildu zaizkit. Nire gorputzaren mapa erogenoa buruan duzu.\nEskua haitzuloan sartu duzu, ene ihintzez busti da; ahora eraman duzu.\nGizakiaren alderdirik primitiboenari jarraituz, koitoa hasi dugu. Aiotsak aditu daitezke gelaren kanpoaldetik. Jainkorik balego, labankadak sentituko lituzke une horretan. Borrokan jarraitu dugu, horregatik.\nZenbait eratara egin dugu, azkenean, bizitza-hazia izan beharko litzatekeena aurretiaz behekaldera irristatu den nire ahoan isuri den arte. Zure garrasien konpasarekin batera. Ez da ospakizuna amaitu, ordea, suziri bietako batek egin baitu soilik eztanda.\nEskua eraman duzu nire hanakrtera bueltan. Hatzamar bi norabide guztietan mugitu dituzu, denbora iragan eta gero, ene aintza, biktoria, helmugara iristeko. Orgasmoak.\nEtzan gara, besoen artean hartu nauzu, sinbiosia. Azkenean, loak hartu gaitu. Biluzik eta blai.”\nLogelara itzulian leihoa ireki behar izan dut zure lurrinak alde egin zezan. Ohean sartu naiz berriro, handiegia dirudi; hoztu da. Orain ez dago musu emango didanik, ez eta babestuta sentiaraziko nauenik. Betiko beldurrak erantsi zaizkit berriz.\nHurrengo batean, berriro erantzi beharko dizkidazu. Ezinegona datorkit burura eta, ez da bestondo hau sendatzeko erremediorik.\nipuin erotikoa Kaixomaitia kaixomaitia blog kontaketa erotikoa kontaketa erotikoen lehiaketa


Alumina silizearen adreilu erregogorreko fabrikatzaileak eta hornitzaileak - Txina alumina silizezko adreilu erregogorreko fabrika\nAlumina adreilu bereziak kalitate handiko silimanita, pirita, mullita eta korindunez osatuta daude lehengai gisa, eta 1750 ~ 1790 arteko refraktibitatea dute.℃. Horien artean, Al2O3 handia da, eta ezpurutasun kopurua txikia da, eta beira fusibleen eraketa txikia. Hori dela eta, karga leuntzeko tenperatura buztinezko adreiluena baino handiagoa da. Alumina adreilu bereziek Al2O3 gehiago dute, material erregogor neutroetatik gertu dagoena eta zepa azidoaren eta zepa alkalinoaren higadurari aurre egin diezaiokete.\nAlumina altuko adreilua alumina silikatozko material erregogorra da; bertan, aluminio-edukia% 55etik gorakoa da eta eduki altuko alumina-lehengaietatik kaltzinatzen da. Beroarekiko erresistentzia handia eta tenperatura altuko erresistentzia ditu 1770 ° C-tik gora. Alumina altuko adreiluek zepen erresistentzia ona dute eta batez ere altzairuak fabrikatzeko labe elektrikoen, beirazko labeen, porlanezko labe birakarien eta abarren harlangaitzetarako erabiltzen dira.\nKorindoi adreiluaren alumina edukia% 90 baino gehiago da eta kristalezko fase nagusia korindoa da. Konpresio-erresistentzia handia du giro tenperaturan (340MPa arte), karga leuntzeko hasierako tenperatura altua (1700 ℃ baino gehiago), egonkortasun kimiko ona eta erresistentzia handia zepa azido edo alkalinoen, metalen eta beira urtuen eta abarren erresistentzia.\nKolpe termikoen egonkortasuna bere egiturarekin lotuta dago, eta produktu trinkoen korrosio-erresistentzia ona da. Bi korindoi adreilu sinterizatu eta korundun adreilu fusionatuak daude. Alumina sinterizatua eta korindoi fusionatua lehengai gisa erabil daitezke, edo Al2O3 / SiO2 erlazio altuko bauxita klinkerra aluminio sinterizatuarekin konbinatu eta sinterizazio metodoaren bidez egin daiteke. Azido fosforikoa edo beste lotura-agente batzuk ere erabil daitezke su gabeko korindoi adreiluak egiteko.\nSilizezko adreilua zepa azidoen higaduraren aurkako erresistentzia ona duen material erregogor azidoa da. Silizezko adreiluaren kargapean biguntzeko tenperatura 1640 ~ 1670 ° C-ra artekoa da, bolumena nahiko egonkorra da tenperatura altuan eta denbora luzez erabil daiteke.\nBereziki tridimita, kristobalita eta hondar kuartzo eta beirazko fase kopuru txikiz osatutako material erregogor azidoa. Silizio dioxidoaren edukia% 94tik gorakoa da, benetako dentsitatea 2,35g / cm3 da, zepa azidoen higaduraren aurkako erresistentzia eta tenperatura altuko indar handiagoa du. Epe luzera tenperatura altuan erabili ondoren ez da deformatuko. Shock termiko egonkortasun baxua (1 ~ 4 aldiz bero trukea uretan) Silize naturala erabiltzen da lehengai gisa, eta mineralizatzaile kopuru egokia gehitzen da gorputzean kuartzoa tridimita bihurtzeko. Poliki-poliki tiro 1350 ~ 1430 at atmosfera murriztuz. 1450 to-ra berotzen denean, bolumen osoaren hedapenaren% 1,5 ~ 2,2 inguru egongo da. Hondar-hedapen horri esker ebakidurako junturak itxi egingo dira eta harlanduak aireko estankotasun eta egitura-erresistentzia ona izango du.


Eguzki gaur Gardelegiko zabortegian piztutako sutearen aurrean\nEguzkik, gaur eguerdian Gardelegiko zabortegian piztutako sutearen aurrean, honako hau adierazi nahi du:\nGardelegi hondakinak biltzen dituen zabortegia da (hiri- eta industria-hondakinak, gehienak). 93 hektarea ditu Gasteizko Mendietako paraje naturaletik gertu dagoena, gure etxeetatik gertu, dago. Ideia bat egiteko Andre Maria Zuriaren Plazatik 4 km eskasera, eta Zadorra ibaiko ura lindanoz kutsatu du azken urteotan. Bizitza erabilgarria 2036ra arte luzatu diote, eta, gainera, espazioaren hedapen- eta kontsumismo-fase batean dago, lehen Zaldibiarrera zihoazenak baino askoz hondakin gehiago biltzen baititu (23.000 tona inguru).\nOhartarazi behar da hondakinen aire zabaleko sua oso negatiboa dela osasunerako arriskutsuak diren kutsatzaileen emisioengatik, hala nola dioxina eta furanoengatik eta hidrokarburo aromatiko poliziklikoengatik.\nHondakinen errekuntzak eta, bereziki, Gardelegiko plastikoek arriskutsuak izan daitezkeen substantzia kutsagarriak sor ditzakete, eta kea eta lurrun toxikoak sortzeaz gain, airearen kalitatea larriki kaltetzen dute eta instalazioekin muga egiten duten eremuko (Gasteiz barne) lurrean, uretan eta biztanleguneetan sedimentatuko duten partikulak garraiatzen dituzte.\nHori dela eta, Eguzkik espediente bat irekitzeko eskatu du, sutearen nondik norakoak eta hondakinen kudeaketan eta ikuskapenetan dagoen kontrola ikertzeko.\nEguzki talde ekologistatik salatzen dugu Gasteizko Udalak hondakinen inguruan gaur egun egiten duen kudeaketa, Gardelegiko makrozabortegiko alfonbraren azpian ezkutatzean oinarritzen dena. Europako Zuzentarauaren arabera, hondakinen kudeaketaren azken aukera eta azken maila da hau.\nGasteizek arazo bat du Europako Zuzentaraua betetzeko, hiri-hondakinen kudeaketaren birziklapenaren ehunekoari dagokionez (2020rako % 50 gainditu behar zuen, eta datuen arabera, helburu horren erdia inguru heldu da). Zabortegira zaborrik bota behar ez izateko lan egiteko garaia da. Konpromiso eta itun politiko eta sozial bat eman behar da Zuzentaraua betetzeko, egitateen bidez erakusteko hondakinak kudeatzeko borondatea dagoela eta zabortegi batean ez ezkutatzeko.\nHorregatik guztiagatik, Eguzkitik uste dugu hondakinen politika osoa berrikusi behar dela, informazioa, gardentasuna eta kudeaketaren erantzukizuna eskaini behar direla Zaldibarren edo gaur Gardelegin izandako sutearen antzeko egoerak saihesteko.\nHondakinen kudeaketak ezin du kudeaketa delegatua ekarri, kudeaketa publikoa eta zuzena baizik, osasuna, biztanleria eta ingurumena defendatzeko, Europako jarraibideen araberako politika bat aplikatuz, eta ahal den neurrian hondakinak murriztuz.\nEguzkiren ustez, hondakinen plan, kontratu eta proiektu guztien informazio publikorako gune bat ezarri behar da, baita horien kontrolerako eta segurtasunerako neurriak ere, sute hori ikertu behar da eta herritarren segurtasun eta osasunerako beharrezkoak diren neurri guztiak ezarri behar dira..\nEguzki, 2020ko ekainaren 28an\nLa entrada Eguzki gaur Gardelegiko zabortegian piztutako sutearen aurrean aparece primero en Eguzki Talde Ekologista.


GERNIKAKO LEKUEK | Gernikako Lekuek\nGernikako Lekuek > Zaharrak > GERNIKAKO LEKUEK\nMartxa bizian gatoz beste behin ere Gernikako Lekuek festibalaren edizio berriarekin. Aurten ere musikaren bueltan elkartu gara, berau gozatu eta lau haizeetara zabaltzeko asmoz. Martxoaren 3tik 11ra bitartean, musikaren tsunamia Gernikara helduko da eta, zelan ez, hemen itxarongo zaituztegu guztioi.\nMusika modu berezian bizitzeko aste osoko egitaraua ari gara prestatzen. LEKUEK Gernikako musikari eta musikazaleek antolaturiko festibala izanik, festibal berezia da; txikia, eklektikoa, irekia, horizontala eta merkatuaren logika nagusietatik kanpo dagoena.\nUrteroko tradizioari eutsiz, inguruko sortzaile batek egin du aurtengo kartela; Angela Lopez Rafelek, hain zuzen ere.\nAstra, Iparragirre Rock elkartea eta Trinkete anti-txokoa dira Lekuek festibalaren espazio esanguratsuenak, baina inola ere ez bakarrak. Laster festibalean parte hartuko duten gainerako espazioen -tabernak, elkarteak- berri emango dizuegu.\nZuzeneko musikaz gain, bestelako jarduerak aurreikusten dira Lekuek festibalean; hala nola, pelikulak, erakusketak eta prestatzen ari garen bestelako sorpresak. Adi egon! Web orri honetan bertan edo sare sozialetan zabalduko dugu laster informazioa.\nEgitarauren eguneraketa eta sarreren eta bonoen inguruko informazioa ere hemen www.gernikakolekuek.com atarian izango duzu ikusgai datozen egun eta asteetan.


“Nik ere Iruñea nahi dut” aldarrikatu duten herritarren sinadurak entregatu zaizkio Nafarroako Gobernuari | Kontseilua\nBy Kontseilua on 2015-01-13 in Albisteak\n“Iruñeko hiri sarreretan dauden panelak gaztelania hutsez daude gaur gaurkoz. Lotsagarri eta mingarri egiten zaigu. Aitzitik, UPNk Iruñea toponimoa desagerrarazteko asmo argia duela esan dezakegu eta sarrera hauetan Iruñea ez agertzea horren isla da. Gauzak horrela, egoera hau aldatzeko hainbat urrats eman ditugu”, azaldu du Sagrario Aleman, Iruñeko euskalgintzako kideak. Asier Biurrunek azaldu du Alemanekin batera orain arte egindako lana.\n“2014an Iruñeko Udaleko oposizioko taldeen bidez panel horiek euskararen ordenantza betez jartzea eskatzea eragin genuen. Udalaren erantzuna haien eskumenekoa ez zela esatea izan zen. Gauzak horrela, 2014ko ekainean Nafarroako Gobernuari eskaera egin genion. Gobernuaren 3 hilabeteko isiltasun administratiboak ezezkoa adierazi zuen. Honen berri Arartekoari eman genion eta arrazoia eman zigun”.\nHorren aurrean eta horrekin batera, herritarrei ere hainbat deialdi egin zaio ekimenetan parte hartzeko. “Horretarako kanpaina bat abiatu dugu. “Iruñea” izendun panel batekin kalera irten eta egoera honen berri ematearekin batera, jendea argazkiak egitera eta aldaketarako sinadura ematera gonbidatu dugu (Twitterren #NikEreIruñeaNahiDut traolarekin ikus daiteke). Argazki horiek hedatuz internet bidezko sinadura bilketari ere ekin diogu”, esan du Biurrunek. Hain zuzen ere, sinadura horiek izan dira gaur Nafarroako Gobernuaren erregistroan entregatu direnak.\nBihar bertan, Nafarroako Parlamentuan afera honi buruzko mozioaren eztabaida emango da.\n“Behingoz, Iruñea izendapena dagokion tokian egotea exijitzen dugu. Desagertuak nahi gaitu UPNk, baina indarrez agertu nahi dugu. Eta horretara goaz. Bide horretan, Apirilaren 25ean Anaitasunean eginen den ekitaldian landu beharreko bidea aurkeztuko dugu. Nafarrak egunerokoan eta Anaitasunean indarrez agertzera deitzen ditugu”, esan dute.


12-13ko Kalitate-Programa | Etengabeko Hobekuntza\nGure aurreko komunikazioari amaiera ematen genion esaldiaz berri hau hasteko baliatzen gara.\nDatorren ikasturteari begira, Lanbide Heziketako ikastetxeei laguntza ematen jarraitzea dugu helburu, behar dena gero eta hobeto egiten saiatuz. Gure ustez, gauza egokien definizio hau eman dezakegu: ikastetxeek eskatzen dizkiguten eta haien kudeaketa, emaitzak eta, ondorioz, Lanbide Heziketaren sistema hobeak izateko lagungarri direnak. Gero eta hobeto egiteko, ikastetxeetan bildu dugun informazio guztia eta programen neurketa, jarraipen eta ebaluaziotik lortzen duguna ditugu; halaber, gure pertsonen ezagutzak, gaitasuna, egiten jakitea eta, inportanteagoa dena, haien borondatea eta dedikazioa ditugu, horrela izan dadin. Albert Einstein-ek esaten zuenez, “Baporea, argindarra eta energia atomikoa baino boteretsuagoa den mugitzeko indar bat badago: borondatea“.\nMartxan genituen programekin jarraituko dugu eta irailera arte ez dizuegu ezer esatea eskatuko. Orain oso okupatuta zaudetela badakigu, prozesuen memoriekin, ikasturte hau ixtearekin eta datorren ikasturtearen planifikazio guztiarekin.\nAgcalidadfp blogarekin, erreferentziako pertsonaren ikastetxeak bisitatzen eta sites-ekin (lankidetza-lanerako webaren espazioak) lan egiten jarraituko dugu.\nBloga hobetzeko, jarduera hauek egingo ditugu:\nIKASTETXEAK-en espazioa zabaltzea, ikastetxeek, ekimenetan parte hartzeagatik Agentziak ematen dituen baliabideak ez ezik, haien “historia” ere izan dezaten, kalitatearekin eta kontsulta pribatuak zuzenean egiteko aukerarekin.\nBlogaren “erlaitz” bakoitzean oinarrizko informaziotzat jo daitekeena euskaraz argitara ematea (programen deskripzioa).\nIkastetxeek eta guk bisitei ahalik eta etekin handiena atera ahal izateko, proposamen hauek egiten diogu geure buruari:\nGai-zerrenda ikastetxeekin adostea, bisitaren egunean zuzendaritza-taldeari eta prozesuen jabeei eman beharreko laguntza eraginkorragoa izan dadin.\nSites-en hobekuntzari dagokionez, behar hauek ikusten ditugu:\nekipo eta sare guztien eskura jarriko dugun baliabide bat izatea.\nsites-ak erabiltzeko portaera-kodea berrikustea eta, horretarako, dinamizatzeko jarduerak (baita prestakuntzari lotutakoak ere) sartuko ditugu, haien kideen parte-hartze handiagoa sustatzeko asmoz.\nIrailean galdekizuna bidaliko dizuegu, nahi duzuenok SGP ikastaroan (prozesuen bidezko kudeaketa-sistema) izena eman dezazuen.\nIkastaroak aurrez-aurrekoa izaten jarraituko du baina berrikuntza bat dugu: kalitate edo sistemen arduradun gisa ari zareten bitartean lagungarri izango dituzuen materialak emango ditugu Hezkuntza Sailaren Moodle plataforman argitara.\nProiektuaren bi urteko planifikazioan aurreikusten den legez, SIG3 sarean parte hartzen dutenei ikastaro hauek eskainiko dizkiegu:\nOperazio-kontrolerako tresnaren administratzaileentzako prestakuntza (bigarren urte honen hasieran eta hobetzeko proposamen gisa).\nBarne auditoreentzako prestakuntza (hobea, sistemak integratzeari buruzko ikuspegia indartu den aldetik).\nAukeratu dugun esaldian ikusten duzuen bezala, lan gogorra daukagu egiteko eta gure konpromezua sareen bidez ere laguntzean datza. Hau dela eta, 12-13 ikasturtean…\nSIG3 sareak (Prozesuen bidezko Kudeaketa-Sistema Integratua) bigarren urtez jarraituko du.\neSGP (SGP kudeatzeko aplikazio informatikoa) ezartzeko konprometitu diren ikastetxeei (1., 2. eta 3. sareetakoei) laguntza ematen jarraituko dugu.\nHobekuntza-ekipo bat edo bi sortuko ditugu, SIG sareetako kideekin, laguntza ematen jarraitzeko eta identifikatzen diren hobekuntzei aurre egiteko.\nProzesuak hobetzeko ekipoak\nProzesuen Egituran eta Prozesuen arteko Harremanetan lanean ari diren ekipoei emango diegu jarraipena.\nOndorengoak bezalako kudeaketaren funtsezko gaiei aurre egiten dieten ekipoak zabaltzen jarraituko dugu:\nPE. Estrategiaren planifikazioa.\nOE. Prozesuetan helburu estrategikoak aurrera eramatea.\nEP. Prozesuen egitura.\nRP. Prozesuen arteko harremanak.\nIkasturte honetan kontuan hartu ezin izan ditugun eskaerei emango diegu arreta:\nGP. Pertsonen kudeaketa.\nCO. Komunikazioaren kudeaketa.\nHobbide-EFQM 2010 autoebaluazioa\nAgentziak, besteak beste, ardura hauek ditu: “kalitatea ebaluatzeko Lanbide Heziketako sistema guztiari aplikatzeko moduko eredua definitzea, haren erabilpena garatu, koordinatu eta ikuskatzea eta haien kudeaketarako kalitate-mailak ebaluatu eta autokontrolatzeko trebatuko dituzten prozedura eta tresnak Lanbide Heziketako sistemaren ikastetxe eta erakunde desberdinei ematea“.\nHauek izan ziren HOBBIDE sortu izanaren eta, 2010.ean EFQM ereduaren bertsio berria agertu zenetik, eredua berrikusteko egiten ari izan garen lanaren arrazoietako batzuk. Bikaintasunerako bidean eta erreferente berberarekin, EFQM, gaude guztiok, egokia dela dakigulako.\nHobbide Autoebaluazioa 2009-2010eko ikasturtean egin zenuten ikastetxeok prozesu guztietarako hobekuntza-planak diseinatu zenituzten, estrategian integratu zenituzten eta urteko planetatik gauzatzen ari zarete.\nAutoebaluazioa Hobbide-rekin egin ez zenutenok, guztiok bezala, hobekuntzak identifikatzeko metodoak dituzue (SPGren hobekuntza sistematikoa, Euskalit kontrasteak, barne eta kanpo auditoriak…) baita, ondorioz, hobekuntza-planak martxan ere.\n12-13ko ikasturtean HOBBIDE-EFQM 2010 bertsio berria pilotatu eta aurrera eraman nahi dugu. Blog honetatik emango dizuegu gertatzen diren aurrerapen guztiei buruzko informazioa.\nDakigunez, oporrak ez daude hain hurbil eta “negoziazioetan“, “analisietan“ eta “planifikazioan“ murgilduta zaudete. Lan hori guztia 12-13ko ikasturtea ahalik eta hobekien hasteko lagungarri izan dadila.\n← Programa de Calidad 12-13\tEstamos cerrando →


1982ko Euskal Autonomia Erkidegoko euskararen legea — Wikiteka\n1982ko Euskal Autonomia Erkidegoko euskararen legea\n10/1982 Legea, azaroaren 24koa, Euskararen erabilera normalizatzeko oinarrizkoa\nEuskadiko herritar guztiei jakinarazten diet Eusko Legebiltzarrak azaroaren 24ko 10/1982 "Euskararen erabilera normalizatzeko oinarrizko Legea", onartu duela. Ondorioz, Euskadiko herritar guztiei, norbanako zein agintari, bete eta betearazi dezatela agintzen diet.\nGasteizen, 1982ko azaroaren 24ean.\n1 ZIOEN ADIERAZPENA\n2 ATARIKO TITULUA\n3 LEHEN TITULUA\n3.1 KAPITULU BAKARRA\n4 BIGARREN TITULUA\n4.1 LEHEN KAPITULUA: Euskararen erabilera herri-administrazioan\n4.2 BIGARREN KAPITULUA: Euskararen erabilera irakaskuntzan\n4.3 HIRUGARREN KAPITULUA: Euskararen erabilera hedabideetan\n4.4 LAUGARREN KAPITULUA: Euskararen gizarte-erabilera eta erakundeen alorreko beste zenbait alderdi\n4.5 BOSTGARREN KAPITULUA: Euskararen erabilera hizkuntza idatzi ofizial gisa\n5 XEDAPEN GEHIGARRIAK\n6 ALDIBATERAKO XEDAPENAK\n7 XEDAPEN INDARGABETZAILEA\n8 AZKEN XEDAPENA\nKonstituzioak eta Autonomia Estatutuak Euskal Autonomia Erkidegoko herri-aginteen esku jartzen dute euskararen erabilera normalizatzera eta garatzera bideratutako neurriak hartzea, bere bi ikuspegiak kontutan hartuz: bai euskal herriaren kultura-ondarearen funtsezko osagai denez eta bai, gaztelaniarekin batera, Autonomia Erkidegoko lurraldean erabilera ofizialeko hizkuntza denez.\nLehen Tituluak hizkuntzaren alorreko herritarren eskubideak eta herri-aginteen betebeharrak ikutzen ditu.\nBigarren Tituluak herri-aginteen jarduera arautzen du. Lehen kapituluak euskararen erabilera herri-administrazioan aipatzen du eta bertan Autonomia Erkidegoaren herri-administrazioarekiko harremanetan euskara zein gaztelania erabiltzeko eskubidea aitortzen da.\nErregistro publikoetan dokumentuak lerrokatzea ere arautzen da eta agintzen da arau-xedapen zein administrazio-ebazpen eta -ekintza orok bi hizkuntzetan idatzita egon beharko duela argitaratzeko, jakinarazpen eta adierazpenak bezala.\nJustizia Administrazioarekiko harremanetan, herritar guztiei esku ematen zaie beren aukerako hizkuntza ofiziaIaz baliatu ahal izateko.\nAutononia Erkidegoko herrien eta, orohar, toponimo guztien izen ofizialak finkatzeko eskumena Jaurlaritzari, lurralde historikoetako foru-organoei edota toki-erakundeei aitortzen zaie.\nBide-seinale eta mezuak nola idatzi arautzen da. Bi hizkuntza ofizialen arteko zinpeko itzultzaile titulua lortzeko eta emateko baldintzak arautzeko ahalmena Jaurlaritzari ematen zaio eta, halaber, itzultzaile zerbitzu ofiziala sortzekoa.\nHerri-aginteek erabili beharreko inprimaki edo idazki-eredu ofizial guztiak bi hizkuntzetan egon beharko direla zehazten da, eta baita Euskal Herritik abiatzen diren garraio publikoko zerbitzu guztietan ere.\nHerri-administrazioari atxikitako langileria gero eta euskaldunagotzeko neurriak aurrikusten dira.\nBigarren kapituluak euskararen erabilera irakaskuntzan arautzen du. Ikasle guztiei aitortzen zaie irakaskuntza euskaraz zein gaztelaniaz jasotzeko eskubidea eta aukeratu ez duen hizkuntza ofízialaren derrigortasuna arautzen da. Irakatsi beharreko hizkuntza-ereduak finkatzeko ardura Jaurlaritzari ematen zaio, eta baita ikasleek bi hizkuntza ofizialak benetan menperatzera bideratutako neurriak hartzea ere eta ikasketa-planen egokitzapena. Irakaslegoaren prestakuntzari dagokionez, irakasleek euskara eta gaztelania erabat menperatu ditzaten beren ikasketa-planak egokituko dira. Euskararen irakaskuntzan salbuespen posibleak ere aurrikusten dira.\nHirugarren Kapituluak euskararen erabilera hedabideetan arautzen du, informazioa euskaraz jasotzeko eskubidea aitortuz. Jaurlaritzari egozten dio euskara Autonomia Erkidegoko hedabideetan sustatzeko ardura eta Espainiako Irrati-Telebistan bultzatzekoa eta euskararen erabilera bultzatu eta babesteko neurriak hartzea irratian, egunkari eta aldizkarietan, irudiaren eta soinuaren grabaziotan eta abarretan.\nLaugarren Kapituluak euskararen gizarte-erabilera eta erakundeen alorreko beste zenbait alderdi ukitzen ditu; helduen euskalduntzea eta alfabetatzea eta haibat alorretan euskararen erabilera bultzatzeko ardura Jaurlaritzari egozten dio eta Lege honen aplikazioa eta garapena bateratzeko Jaurlaritzak topagune bat sortuko duela aurrikusten du.\nBostgarren Kapituluan Jaurlaritzari egozten zaio euskararen batasuna eta normalizazioa begiratzea, hizkuntza ofizial komun denez.\nXedapen Gehigarriak Jaurlaritzari egozten dio Autonomia Erkidegoaren lurraldetik kanpo jardunik, euskararekin loturiko lana egiten duten erakunde edo aginteekiko harremanak bideratzea.\nAldibaterako Xedapenak gaur egungo egoeratik Lege hau bete-betean aplikatu era garatu ahal izan daitezen egoerara zubi egiten du, Legearen izpiritua beste lege eta araudietan gatzatu artean arau-hutsunerik egon ez dadin.\nLegeak Xedapen Indargabetzailea eta Azken Xedapen bat ere baditu, non eta eskua ematen zaion Jaurlaritzari Legea erregelamendu-mailan garatzeko.\nEuskararen eta gaztelaniaren erabilera lege honetan xedatutakoari eta lege hau garatzeko Legebiltzarrak eta Jaurlaritzak eman ditzaten gainerako xedapenei lotuko zaie Euskal Herriko Autonomia Erkidegoaren lurraldean.\nHerri-aginteek Euskal Autonomia Erkidegoan hizkuntza dela-eta inor diskriminatu ez dadin zainduko dute eta neurri egokiak hartuko dituzte.\nHerritarren eskubideak eta herri-aginteen betebeharrak hizkuntzaren alorrean\n1.- Euskal Herriko herritar guztiek dute hizkuntza ofizialak jakiteko eta erabiltzeko eskubidea, bai ahoz eta bai idatziz.\n2.- Euskal Herriko herritarrei honako funtsezko hizkuntza-eskubide hauek aitortzen zaizkie:\na) Administrazioarekin edota Autonomia Erkidegoan kokatutako edozein erakunde edo entitaterekin harremanak euskaraz zein gaztelaniaz izateko eskubidea, ahoz nahiz idatziz.\n3.- Herri-aginteek eskubide hauen erabilera ziurtatuko dute Autonomia Erkidegoaren lurraldean, eraginkorrak eta benetakoak izan daitezen.\nLEHEN KAPITULUA: Euskararen erabilera herri-administrazioan[aldatu]\nEuskararen erabilera herri-administrazioan Euskal Herriko Autonomia Erkidegoaren lur-eremuan\n1. Herritar guztiei aitortzen zaie, Autonomia Erkidegoaren lurraldean, herri-administrazioarekiko harremanetan euskara zein gaztelania erabiltzeko eskubidea, eta beren aukerako hizkuntza ofizialean hartuak izatekoa. Horretarako, neurri egokiak hartuko dira eta beharrezko baliabideak bideratuko eskubide hori arian-arian gauzatu dadin bermatzeko.\n2. Pertsona batek baino gehiagok esku hartzen duen espediente edo prozeduretan, alde biek adostasunez erabaki dezaten hizkuntza erabiliko dute herri-aginteek. Adostasunik ez badago, espedienteari edo prozedurari hasiera eman dion pertsonak aukeratutakoa erabiliko da, beti ere, bakoitzak nahi duen hizkuntzan informazioa jasotzeko duen eskubidea gora behera.\n1. Autonomia Erkidegoaren menpeko erregistro publikoetan, direla Jaurlaritzarenak, bere erakunde autonomiadunenak, foru-administrazioenak, toki-administrazioenak edota besterenak, dokumentuak lerrokatzea dokumentuok idatzita dauden hizkuntza ofizialean egingo da.\n2. Autonomia Erkidegoaren menpeko ez diren erregistro publikoetan, Eusko Jaurlaritzak euskararen erabileraren normalizazioa bultzatuko du, eskumena duten organoekin elkar hartuta.\n3. Lerrokapenok erakusteko nahiz ziurtagiriak luzatzeko, Euskal Herriko Autonomia Erkidegoko hizkuntza ofizialetatik edozeinerako itzulpena ziurtatuko da.\n1. Euskal Herriko Autonomia Erkidegoan kokatutako herri-aginteek emandako arau-xedapen zein ebazpen ofizial orok bi hizkuntzetan idatzita egon beharko du zabalkunde ofíziala egiteko.\n2. Euskal Herriko Autonomia Erkidegoan kokatutako herri-aginteek esku hartzen duten egintza guztiak eta baita administrazioaren jakinarazpen eta adierazpenak ere bi hizkuntzetan idatzita egon beharko dute, salbu eta interesdun partikularrek Autonomia Erkidegoko hizkuntza ofizialetako bat berariaz erabiltzea aukeratzen badute.\n3. Aurrekoan agindukakoa gora behera, herri-aginteek euskara bakarrik erabili ahal izango dute toki-administrazioaren esparruan baldin eta, udalerriaren ezaugarri soziolinguistikoak direla-eta, herritarren eskubideak kaltetzen ez badira.\n1. Justizia Administrazioarekiko harremanetan, herritar guztiek beren aukerako hizkuntza ofiziaIaz baliatu ahal izango dute, inolako itzulpenik ezin eska dakiekeela.\n2. Euskaraz aurkeztutako idazki eta agiriak, eta baita epai-jardunak, balio eta eragin-indar osokoak izango dira.\n1. Euskal Autonomia Erkidegoko lurralde, udal, biztanle-gune, geografia-gorabehera, hiri-bide eta, orohar, toponimo guztien izen ofizialak Jaurlaritzak, lurralde historikoetako foru-organoek edota toki-erakundeek finkatuko dituzte, zeinek bere eskumenen eremuan eta, beti ere, jatorrizko izen euskaldun, erromantze ala gaztelaniazkoa errespetatuz, hizkuntza bakoitzari dagokion idazkera akademikoarekin. Aurreko paragrafoan aipatutako izen ofizialei buruzko gatazkarik piztuko balitz toki-erakundeen eta Eusko Jaurlaritzaren artean, Eusko Jaurlaritzak ebatziko du Euskaltzaindiari iritzia eskatu ondoren.\n2. Kale-bideetan jarritako bide-seinale eta mezuak bi hizkuntzetan idatzita egongo dira, beti ere nazioarteko arauak errespetatuz eta erabiltzaileentzako ulergarritasun- eta segurtasun-eskakizunak betez.\n2. Halaber, itzultzaile zerbitzu ofiziala sortuko du, Autonomia Erkidegoko herritarren eta entitate publikoentzat lan egingo duena, itzulpenen zehaztasuna eta baliokidetza juridikoa ziurtatzeko.\nEuskal Herriko Autonomia Erkidegoan herri-aginteek erabili beharreko inprimaki edo idazki-eredu ofizial guztiak bi hizkuntzetan egon beharko dute.\n1. Lege honen 6. artikuluan aitortzen diren eskubideak gauzatzeko, herri-aginteek Euskal Herriko Autonomia Erkidegoan herri-administrazioari atxikitako langileria gero eta euskaldunagotzeko neurriak hartuko dituzte.\n2. Herri-aginteek finkatuko dute zein lanpostutarako izango den derrigorrezko bi hizkuntzak jakitea.\n3. Euskal Herriko Autonomia Erkidegoaren lurralde-eremuko administrazioko gainerako lanpostuetara sartzeko egin daitezen hauta-probetan hizkuntza ofizialen ezagupen-maila hartuko da kontutan merezimendu gisa, besteak beste. Administrazioak finkatuko du lanpostu-maila bakoitzerako zein pisu izango duen.\nBIGARREN KAPITULUA: Euskararen erabilera irakaskuntzan[aldatu]\nIkasle guztiei aitortzen zaie irakaskuntza euskaraz zein gaztelaniaz jasotzeko eskubidea irakasmaila guztietan. Horretarako, Legebiltzarrak eta Jaurlaritzak neurri aproposak hartuko dituzte Euskal Herriko Autonomia Erkidegoko irakaskuntzan elebitasuna gero eta orokorragoa izan dadin.\n1. Unibertsitate-hezkuntza hasteraino egiten diren ikasketetan derrigorrezkoa izango da ikasketok hartzeko guraso edo kuradoreak edota, hala denean, ikasleak berak, aukeratu ez duen hizkuntza ofíziala irakastea.\n2. Dena den, Jaurlaritzak ikastetxe bakoitzean irakatsi beharreko hizkuntza-ereduak finkatuko ditu, guraso-kuradoreen nahia eta tokian tokiko egoera soziolinguistikoa kontutan.\n3. Ikasketa arautuak Erkidegoan ofíziala ez den hizkuntza batean irakasten duten diru publikoz lagundutako ikastetxe pribatuek euskara eta gaztelania irakatsiko dituzte derrigorrezko ikasgai gisa.\nJaurlaritzak, derrigorrezko ikastaldia bukatzerakoan ikasleek ,aukera berdinetan, bi hizkuntza ofizialak benetan erabiltzeko adina menperatuko dituztela ziurtatzera bideratutako neurri guztiak hartuko ditu; halaber, euskal giroa ziurtatuko du, euskara [ikastetxeetako] barne- nahiz kanpo-jardueretan eta administrazio-ekintza eta -dokumentuetan ohiko tresna bihurtuz.\nIkasketa-planak 15, 16 eta 17. artikuluetan finkatutako henburuei egokituko zaizkie.\nIrakasleen prestakuntzarako unibertsitate-eskolek beren ikasketa-planak egokituko dituzte, irakasleek euskara eta gaztelania erabat menperatu ditzaten, nork bere espezialitatearen eskakizunen arabera.\n1. Jaurlarizak, euskarazko irakaskuntzarako eskubidea gauzatzeko, irakasleria gero eta euskaldunagoa lortzeko bitartekoak jarriko ditu.\n2. Halaber, Lege honen 15. eta 16. artikuluetan aurrikusitakoa betetze aldera, euskara jakitea zein irakaspostu edo ikasgelatarako izango den derrigorrezko zehaztuko du.\nOHOko ikasketak Euskal Herriko Autonomia Erkidegotik kanpo hasita dituzten ikasleek edota beren ohiko bizilekua Autonimia Erkidogoan ez dutela behar bezala egiaztatzen dutenek , euskara ikastetik salbuetsita gera daitezke, horretarako finkatuko den prozedurari jarraituz.\nHIRUGARREN KAPITULUA: Euskararen erabilera hedabideetan[aldatu]\nHerritar guztiei aitortzen zaie gizarte-hedabideen aldetik euskaraz zein gaztelaniaz informatuak izateko eskubidea. Horretarako, hedabideetan euskararen presentzia areagotzera bideratutako neurriak hartuko ditu Jaurlaritzak, hizkuntza ofizial bien erabilera arian-arian berdintzeraino.\nJaurlaritzak, aurreko artikuluan agindutako bi hizkuntzen arteko berdintasuna ziurtatze aldera, Autonomia Erkidegoko hedabideetan euskara lehentasunez erabili dadin bultzatuko du.\nJaurlaritzak hizkuntza-normalizazioa bultzatuko du Espainiako Irratí-Telebistaren emanaldi-zentroetan, euskarak, Euskal Herriko hizkuntza propioa denez, behar duen presentzia izan dezan.\nJaurlaritzak, 22. artikuluan aitortutako eskubidea arian-arian bermatzeko, euskararen erabilera bultzatu eta babesteko neurriak hartuko ditu eta, nolanahi ere, honako hauetan hedatu eta benetan erabiltzea ahalbidetuz: -irratian, -egunkari eta aldizkarietan, -zineman, -antzerki eta ikuskizunetan, -irudiaren eta soinuaren grabaziotan. Horretarako, gaiok ukitu eta arautu ditzaten legeetan titulu apropos bana garatuko da.\nLAUGARREN KAPITULUA: Euskararen gizarte-erabilera eta erakundeen alorreko beste zenbait alderdi[aldatu]\nEuskal herri-aginteek neurri egokiak hartuko dituzte eta beharrezko bitartekoak jarriko gizarte-bizitzako alor guztietan euskararen erabilera sustatzeko, herritarrek salerosketako, kulturako, elkarteetako, kiroletako, erlijiozko edota beste edozein motatako jarduera guztiak euskaraz garatu ahal izan ditzaten.\n1. Euskal herri-aginteek euskararen erabilera sustatuko dute publizitatean.\n2. Halaber, euskal giroa eta euskara errotulazioan erabiltzea bultzatuko dute, era guztietako entitate komertzial, atsedenarako, kulturarako zein ofizialtasunik gabeko elkarteetan.\nJaurlaritzak helduen euskalduntzea eta euskaldunen alfabetatzea bultzatuko ditu, horretarako erakunde publiko bat sortuz. Eusko Legebiltzarraren lege batek finkatuko du horretarako araubidea.\nJaurlaritzak, euskararen erabileraren normalizazioa ahalbideratzeko, Lege hau gauzatu eta garatze aldera erakunde guztien lanak eta ahaleginak aztertu, bideratu eta bateratzea helburu izango duen topagune bat sortuko du.\nBOSTGARREN KAPITULUA: Euskararen erabilera hizkuntza idatzi ofizial gisa[aldatu]\nJaurlaritzak euskararen batasuna eta normalizazioa begiratuko du, Euskal Herriko Autonomia Erkidegoaren lurralde osoan idatzizko hizkuntza ofizial komun denez, Euskal Herriaren kultura-ondarearen funtsezko zati diren euskalkiei bizirik diren tokietan zor zaien begirunea gora behera.\nJaurlaritzak, bere eskumenen esparruan, Autonomia Erkidegoaren lurraldetik kanpo jardunik, euskararen ikerketan, babesean eta sustapenean lan egiten duten erakunde edo aginteekiko kultura harremanak bideratuko ditu.\nJaurlaritzak, Euskal Herriko plangintza soziolinguistikorako karta egingo du eta aldian-aldian berraztertuko, Eusko Legebiltzarrari jakinarazi ondoren. ;Hirugarrena: Eusko Jaurlaritzak, horretarako eskumena duten organoekin elkar hartuta, euskara Euskal Herriko Autonomia Erkidegoko Estatuaren Administrazioan arian-arian normalizatzeko neurriak hartzea bultzatuko du, Lege honen 6, 8, 11, 13 eta 14. artikuluetan araututakoetan.\nLege hau indarrean sartu aurretik herri-administrazio desberdinetan hasita dauden prozedura eta espediente guztiak, hasi ziren hizkuntzan jarraituko dira amaitu arte.\nJaurlaritzak, tokiko herri-aginteek eskaturik eta tokian tokiko egoera soziolinguistikoa bereziki kontutan hartuz, aldi baterako salbuetsi ahal izango du, bere eskumenen esparruan, Lege honetako artikuluren aplikazioa, beti ere Konstituzioaren edo Estatutuaren aginduz derrigorrezkoak ez badira.\nIndargabetuta geratzen dira Lege honetan xedatutakoaren aurkako maila bereko ala beheragoko xedapen guztiak.\nLege hau garatu eta gauzatzeko beharrezko diren erregelamendu-mailako xedapenak emateko eskua ematen zaio Jaurlaritzari. Euskal Herriko Agintaritzaren Aldizkarian argitaratu eta biharamunean sartuko da indarrean Lege hau.\nOrrialdearen azken aldaketa: 4 abendua 2020, 19:45.


5.1AGHA-ren gehiegizko diagnostikatzea\n5.2Diagnostikorako metodo berriak\nmodafinil (en) , pemoline (en) , desipramine (en) , Dextroanfetamina, venlafaxine (en) , imipramina, bupropion (en) , clonidine (en) , (±)-deprenyl (en) , Metanfetamina, Anfetamina, atomoxetine (en) , nortriptyline (en) , Dextroanfetamina, (R)-amphetamine (en) , guanfacine (en) , dexmethylphenidate (en) , pemoline (en) eta methylphenidate (en)\nArreta-defizitaren eta hiperaktibitatearen nahasmendua, arreta galeragatiko eta hiperaktibitateagatiko asaldura edo AGHA (ingelesez ADHD, attention deficit hyperactivity disorder) haurtzaroan izaten den nahaste neurokonduktual ohikoena da. Horretan, bai faktore genetikoek bai ingurumen faktoreek dute zerikusia. Sintomak umetatik agertzen dira eta gaixotasunaren ezaugarri nagusiak, batez ere, honakoak dira: ariketa fisikoa areagotzea, inpultsibotasuna eta arreta mantentzeko zailtasuna izatea. Horretaz gain, gaitz hau pairatzen duten umeengan autoestimu arazoak ager daitezke, eta gaixotasun honek umearen pertsonarteko harremanetan ere eragiten du.\n(Ingelesez) Nowornever magazine[Betiko hautsitako esteka].\nOrriaren azken aldaketa: 2 otsaila 2022, 11:13.


Euskaltegietako udako ikastaroetan izena emateko epea zabalik dago - etakitto.eus\nEuskaltegietako udako ikastaroetan izena emateko epea zabalik dago\nETA KITTO 2022, Eka 01\nUdal Euskaltegiak eta AEK euskaltegiak udako ikastaroetan izena emateko epea zabaldu dute. Biek ala biek ikastaro trinkoak eskainiko dituzte, uztailean zehar.\nUdal Euskaltegiak 16 urtetik gorakoentzat B2 eta C1 mailak prestatzeko ikastaroak eskainiko ditu ekainaren 27tik uztailaren 22ra (aurrez aurre, goizez). Horrela, matrikula egiteko epea ekainaren 20ra arte egongo da zabalik eta euskaltegian bertan (Portalea eraikinean), euskaltegia@eibar.eus helbide elektronikoan eta 943 700 912 telefonoan eskuratu daiteke informazio gehiago.\nAEK euskaltegiak, bestetik, B1, B2 eta C1 mailako ikastaro trinkoak eskainiko ditu uztailean (80 ordu). Gainera, autoikaskuntza ikastaroak (erdi presentzialak) emango ditu uztailetik irailera. Eta bestetik, 2022-23 ikasturteari begira, aurrematrikula zabalik dago (%5eko deskontuarekin). Informazio gehiago lortu nahi izanez gero, euskaltegira jo (Sostoa 1, 1. solairua), eibar@aek.eus helbidera idatzi edo 943 201 379 telefonora deitu daiteke.\n#AEK#euskaltegia#udako ikastaroak#Udal Euskaltegia\n« Idazlearekin Harixa Emoten literatur solasaldiek ikasturtea agurtu dute Eibarko Zarata Mapa aurkeztuko dute astelehenean »


Claudio Lavazza anarkistaren biografia laburra – Educación-Hezkuntza\n16 marzo, 2012 No comments Errepresioa-represión, Espetxeak-cárceles, Historia\nClaudio Lavazza anarkistaren biografia laburra\n13510 Teixeiro-Curtis (A Coruña)\n1954eko urriaren 4ean, Italia iparraldean dagoen Milan eskualdeko Cerro Maggiore herri txikian, langile famili batetan jaio eta hazi zen. 15 urterekin ikasketak utzi eta erreminta lantegi batetan lanean hasi zen. Aitari eta beste herrikidei entzundako II Mundu Gerrako eta partisanoen (partisanoak: nazi eta faxisten aurka borrokatu ziren italiar gerrilariak) istorioek liluratu egin zuten, faxista ohiak oraindik agintean ikusten zituen gazte hura. Laister ugazaben eta faxisten aurkako borrokarekin amesten hasi zen eta bere kabuz hortarako trebatzen hasi zen, klub batetan tiro praktikak egiten eta etxean egindako lehergailuak frogatuz.\n1968-1969 urteetan ikasle eta langileen mobilizazio eta borrokek, ohiko alderdi politiko eta sindikatuen epelkeria gaindituta, muturreko mugimendu eta praktika antikapitalista berri baten sorrera eragin zuten: Autonomia (asanbladetan, autogestioan eta ekintza zuzenaren inguruan antolatutakoa). Faxisten eta polizi indarren gerra zikinari, jazarpenari eta indarkeriari aurre egiteko, eta garai hartan munduan indarrean zeuden gerrila ezkertiarren eraginez, Italian ezker muturreko ehundaka talde armatu sortu ziren: GAP (Talde Armatu Partisanoa), BR (Brigada Gorriak), NAP (Talde Armatu Proletarioak), AR (Ekintza Iraultzailea), PAC, etab.\nGiro nahasi horretan, Claudio gaztea marxismo-leninismoaren klasikoak irakurtzen eta Milan hiriko mugimendu autonomoaren borroketan murgildu zen: manifak, okupazioak, asanbladak, kale borroka… Faxistekin izaten zituzten borroka gogorren harira arte martzialak praktikatzen hasi zen: kick boxing, jiu jitsu eta muai thai. Eta 1977 urte amaiera aldera borroka armatura jauzi egin zuen PAC (Proletario Armatuak Komunismoaren alde) taldean sartuz.\n1979ko ekainean poliziak PACeko ezkutaleku eta arma-biltegi baten inguruan atxilotu zuen eta espetxera bidali zuten. Sei hilabete preso eman ostean ezustean baldintzapeko askatasuna eman zioten eta gurasoenera itzuli zen. Baina 1980ean PACeko kide ohi eta salatari baten akusazioen harira ihes egin eta klandestinitatera pasatu behar izan zuen.\n1981ean errepresioaren eraginez desagertutako zenbait talde armatuetako kideek talde berri bat osatu zuten: COLP (Proletargoaren Askapenerako Antolatutako Komunistak). Horren helburuak preso zeuden kideei laguntzea eta ihes egiten laguntzea zen eta 1984 bitartean hainbat ekintza ikusgarri burutu zituen.\nErrepresio zorrotzaren eraginez 1982ko otsailean Claudiok Parisera alde egin zuen. Garai horretan Italian epaitu eta 26 urtetako espetxe zigorrera kondenatu zuten.\nParisen, zergak sahiesteko haien dirua ezkutuan Suitzako bankuetara eramaten zuen enpresari talde batentzat “mezulari” moduan lanean aritu zen: Suitzara zihoazten turista eta eskiatzaileen artean mugaren alde batetik bestera diru-beltza garraiatzen. Hoietako bidai batetan Suitzako poliziek diru mordoarekin harrapatu zuten, eta haiengandik ihes egitea lortu bazuen ere poliziak Claudio identifikatu zuen eta gainean zeraman diruaren arrastoa jarraitu zuen: 1986ko uztailean Saint Nazare-ko Frantziako Bankutik lapurtutako dirua zen. Frantziako epaileek Claudiori banku lapurreta hori leporatu eta 30 urtetako espetxe zigorra ezarri zioten.\nFrantzian jarraitzea arriskutsuegia bilakatu zenez, Claudiok Espainiara alde egin zuen eta garai batetan Italian ikasitakoaz baliatuz bankuak lapurtzeari ekin zion. Sasoi horretan Italiako anarkistekin harremanak estutu zituen.\n1996eko abenduaren 18an, Kordobako hirian, banku lapurreta batetan zehar Claudio eta haren 3 kide (hoietako 2 italiar anarkistak) zaurituak eta atxilotuak izan ziren. Poliziarekin izandako tiroketetan Claudiok bi polizia erahil zituen. Gertaera hauengatik 48 urtetako zigorra jaso zuen.\nHasiera batetik Claudio eta haren kideak isolamenduan jarri zituzten, FIES (zaintza bereziko presoen fitxategia) erregimen berezipean. Claudio egoera horretan mantendu zuten 2006 urtera arte, anarkistekin duen loturarengatik eta FIES sailaren aurka presoek 1998-2002 urteen artean burutu zituzten mobilizazioen bultzatzaileetako bat izateagatik.\n2000 urtean anarkistek zenbait hedabideetara, epaitegietara eta italiar enbaxadetara igorritako bonba paketeen atzean egotea leporatu zioten, gerora errugabetzat jo bazuten ere. Eta 2007an Granadako Albolote espetxeko kartzelero eskuindar batzuk Claudioren aurkako salaketa faltsuak egin zituzten baina euskal elkarte baten laguntzari esker muntaia bertan behera gelditu zen.\n2008-2009 urteetan Claudiok bizi arteko espetxe zigorren aurka burututako ekimenean eta mobilizazioetan parte hartu zuen. 2007tik Claudio A Coruñako Teixeiro espetxean preso dago eta 2010ean hark idatzitako autobiografia hainbat hizkuntzatan argitaratu zen: “Autobiografia de un irreductible”.\nPAC (Proletario Armatuak Komunismoaren alde)\n1977 urtean Milan hiriko mugimendu autonomoaren aurkako errepresio bortitzaren garaian “Senza Galere” (Espetxerik gabe) aldizkariaren inguruan sortutako eztabaidaren ondorioz sortu zen talde armatua. Haren helburuak bi ziren: preso politiko eta iheslariei laguntzea (ihesak prestatuz, haien borrokak sostengatuz, abokatuak ordaintzeko dirua eskuratuz…) eta Estatuaren errepresio sistemaren aurkako erasoak burutzea (espetxeak, epaileak, polizia, kartzeleroak, salatariak…).\nHasiera batetan armak eta dirua lapurtzeari ekin zioten. Geroago espetxeen aurkako atentatuak burutu zituzten eta torturekin lotutako kartzelero zein poliziei hanketan tiroak eman zizkieten. 1979ean poliziaren txibato bat, espetxe bateko zaindarien burua eta polizia sekretuko kide bat erahil zituzten.\nTaldea 1979ko udaberri eta uda bitartean kide eta laguntzaile gehienak atxilotu edo identifikatu zituztenean desegin zen.\nCOLP (Proletargoaren Askapenerako Antolatutako Komunistak)\n70ko hamarkadako talde armatuetako kide ohiek 1981 urtean sortu zuten talde armatua (gehienak PACeko kide ohiak). Haren helburuak preso eta iheslariei laguntza ematea, presoak askatzea eta Estatuaren erakunde errepresiboei erasotzea ziren. Haren ekintza esanguratsuenak:\n-1981/12/04. Frosinoneko espetxeari erasoa Cesare Batistti preso iraultzailea askatzeko.\n-1982/01/03. Rovigoko espetxeari erasoa lau preso politiko askatzeko.\n-1982/01/21. Sienan, banku lapurreta batetan zehar, Lucio di Giacomo ekintzailea eta bi polizia hilik suertatu ziren. COLPeko hainbat kide atxilotuak eta torturatuak izan ziren.\n-1983/10/15. Parisen, banku lapurreta batetan, poliziak Ciro Rizzato ekintzailea hil zuen.\n1984 urte hasieran gertatutako atxiloketen ondorioz taldea deseginda gelditu zen.\n*Claudioren autobiografia eskuratzeko: Gazteizeko Zapateneo edo Algortako Eztabaida topagune-denda-kultur elkarte-kolektiboekin harremanetan jarri:\nZapateria kalea 95\nPrevious Post:PPren Lan Erreformaren neurri nagusiak\nNext Post:Makroespetxearen aurka- Contra la macrocárcel de Zubieta (Donostia)


Bantaba : Formarse fácil : Propuestas didácticas : Generoa, garapena eta lankidetza\nGeneroarekin, garapenarekin eta lankidetzarekin zerikusia duten oinarrizko kontzeptuak argitzea.\nJakitea zein lotura duten Hegoaldeko emakumeei laguntzeko nazioarteko lankidetza ekimenek eta nazioarteko erakundeen proposamenek, eta orain artean burutu diren ikuspuntu politiko desberdinak identifikatzea.\nParte hartzaileengan genero arazoekiko sentiberatasun maila handiagoa sortzea, jarrera horiek aldaketak lortzeko konpromisoetan gauzatu daitezen, eta gizon eta emakumeen arteko bidezko harremanak bultzatzeko.\nGGKEtako langileak, gizarte mugimenduak, lankidetza eta garapenerako hezkuntzaren esparruan lan egiten duten erakundeak, nazioarteko garapen eta lankidetzan espezialista izateko master edo ikastaroko ikasleak eta web orrialdeko erabiltzaileak, garapena bultzatzeko lanean nabarmendu direnak. Azken finean, genero-arazoaren alderdira lehenengo aldiz hurbildu nahi duen edozeinentzat da ikastaroa.\nEmakumeek hainbat eremutan jasaten duten desberdintasunaren ikuspegia\n1. saioko edukien laburpena\n1. saioko edukiei laguntza emateko Kuadroak\nEmakumeak gure herrialdetan\nKoloreetako kartoi meheak\n3 ordu eta 35 minutu\nFeminismoak generoaren teoriari eginiko ekarpenak\nGeneroaren gizarte eraketa\nBi lan taldeka eztabaidarako\n2.saioko edukien laburpena\nGenero kontzeptua, garapenaren eta lankidetzaren esparruan.\nEmakumeek garapenean izan behar duten parte hartzeari buruzko ikusmoldeen bilakaera.\n3. saioko edukien laburpena\nGiza garapena, generoen arteko zuzentasuna gordeaz.\nLana taldeka eztabaidarako\n4. saioko edukien laburpena\nOrdu 1 eta 45 minutu\nHegoaldeko emakumeei laguntzeko politiken estrategiak eta ikuspuntuak.\n5.saioko edukien laburpena\n5. saioko edukiei laguntza emateko Kuadroa\nGeneroa eta garapenari buruzko baieztapenak\nEbaluazioa egiteko gida\n2 ordu eta 15 minutu


Fèrebrianges - Wikipedia, entziklopedia askea.\nXavier DUVAT (2014-2020)\n48° 52′ 11″ N, 3° 50′ 43″ E / 48.869722222222°N,3.8452777777778°E / 48.869722222222; 3.8452777777778Koordenatuak: 48° 52′ 11″ N, 3° 50′ 43″ E / 48.869722222222°N,3.8452777777778°E / 48.869722222222; 3.8452777777778\nÉtoges, Congy eta Vert-Toulon\nFèrebrianges Frantziako udalerria da, Marne departamenduan dagoena, Grand Est eskualdean. 2013an 174 biztanle zituen.\n2007an Fèrebrianges udalerrian erroldatutako biztanleak 174 ziren. Familiak 72 ziren, horien artean 20 pertsona bakarrekoak ziren (20 bakarrik bizi ziren emakumeak eta 20 bakarrik bizi ziren emakumeak), 24 seme-alabarik gabeko familiak ziren eta 28 seme-alabak dituzten bikoteak ziren.\n2007an 81 etxebizitza zeuden, 72 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 80 etxeak ziren eta 1apartamentu bat zen. 72 etxebizitza nagusietatik 65 bere jabearen bizilekua ziren eta 7 alokairuan okupaturik zeuden; 2 etxek bi gela zituzten, 2 etxek hiru zituzten, 12 etxek lau zituzten eta 56 etxek bost zituzten. 51 etxek euren parking plaza propioa zuten azpian. 38 etxetan ibilgailu bat zegoen eta 32 etxetan bat baino gehiago zituzten.\nFèrebrianges udalerriko biztanleria-piramidea 2009an .\n2007an lan egiteko adina zuten pertsonak 112 ziren, horien artean 85 aktiboak ziren eta 27 inaktiboak ziren. 85 pertsona aktiboetatik 77 lanean zeuden (38 gizon eta 39 emakume) eta 8 langabezian zeuden (3 gizon eta 5 emakume). 27 pertsona inaktiboetatik 8 erretiraturik zeuden, 13 ikasten zeuden eta 6 "bestelako inaktibo" gisa sailkaturik zeuden.\n2009an Fèrebrianges udalerrian 70 unitate fiskal zeuden, 185 pertsonek osaturik. Pertsona bakoitzeko diru-sarrera fiskalaren mediana urteko 25.021 euro zen.\n2007an zeuden 9 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen eta 3 higiezinen enpresak ziren.\n2000. urtean Fèrebrianges udalerrian 71 nekazaritza-ustiategi zeuden, 352 hektarea erabiltzen.\nWikimedia Commonsen badira fitxategi gehiago, gai hau dutenak: Fèrebrianges


Argazkia: JAVIER ZATARAIN\nAsteburu honetan ere lasterketa herriko ugari izango dira eta, gainera, atleta askorentzat aste gutxi barru ospatuko diren Behobia, Donostiako maratoia eta erdi maratoia eta Valentziako maratoierako test garrantzitsuak izan ohi dira.\nLarunbatean festa Bilbon izango da. Bilboko gaueko maratoia ospatuko da , baita erdi maratoia ere, parte hartze handiarekin, bertan parte hartuko duten gure urdinek test moduan hartu dutena. 10 km-ko lasterketa ere ospatuko da. Hauek guztiak Espainiako atletismoko federazioak homologatuak dira. Espainiako federazioaren egutegiaren barruan ospatuko da baita Berangoko (Bizkaia) nazioarteko milia ere. Balmasedan KoliKatzora igoera, Gipuzkoan, Orendainen 8 eta 21 km-ko Eltxo Trail, eta Nafarroan, Oliten Nafarroako ardoaren ibilbidea eta 9,5 km-ko Urdazubiko kontrabandisten gaueko mendi lasterketa izango dira larunbateko lasterketen agenda beteko dutenak.\nIgandean Donostian izango da festa. Bertan ospatuko da 15 km-ko oinezko klasikoa (Behobiarako test garrantzitsua askorentzat) eta baita 10 eta 5 km-koak ere. Aretxabaletan kooperatiben arteko mundukide lasterketa solidarioa ospatuko da, Araban Jarindo Albertia mendi lasterketa Legution eta Gasteizen bularreko minbiziaren aurkarko lasterketa solidarioa. Nafarroan, berriz, 22 km-ko Urdazubiko kontrabandisten gaueko mendi lasterketa.\nEgutegian ere markatuta dago Durangon ospatuko den 16 eta 20 urte azpiko kluben arteko Euskadiko txapelketa (urdinik ez da izango bertan), igandean Ciudad Realen Espainiako maratoi txapelketa, Berantevillan (Araban) egutegiko lehengo eskolarteko krossa eta Tolosan, astelehenean, eskolarteko parte-hartze libreko lehenengo probak egingo dituzte.\nDonostiako hiru hondartzen lasterketan, 10 km-ko distantzian, Alexander Oiarbidek 5.postua lortu zuen 32:28 denbora egin zuelarik, 26. Alvaro Calderon 35:28rekin, Egoitz Iztueta 33. 35:54ko denborarekin eta 38. Imanol Oiarbide 36:00rekin. Nesken artean 5. Eta 6. postuetan iritsi ziren Uxue eta Maria Ibañez ahizpak, biak 40:07 denborarekin, probako 179. eta 180. postuetan. Tolosan, San Esteban auzoko herrikoiean eta 8,1 km-ko distantzian, 65. postua lortu zuen Iker Iztuetak, Valentziako maratoirako prestaketa moduan Tolosararte korrika iritsi ondoren.


03 Abendua 2021 | Kongresua\nAbiadura Handiko Trena Gasteiz eta Bilbora sartzeko eta hiriburu bietan geltoki biak lur azpian eraikitzeko lanak euskal erakundeek egingo dituzte EAJ-PNVk Espainiako gobernuarekin lortu berri duen mugarriari esker. Akordio hau azken orduetan itxi da.\nArabako hiriburuko tren geltokian, Aitor Estebanek, Kongresuko Euskal Taldeko bozeramaileak, EAJ-PNVren EBBko buru Andoni Ortuzar, EAJ-PNVren ABBko presidente José Antonio Suso eta Senatuko talde jeltzaleko bozeramaile Estefanía Beltrán de Heredia ondoan izan dituela, bertan izan diren prentsako ordezkariei konfirmatu die Abiadura Handiko Trena Bilbora eta Gasteizera sartzeko obra zibila, bai eta geltokiak lur azpian egiteko lanak, euskal erakundeen ardurapean egongo direla, onartu berri den kudeaketa-mandatuaren bidez.\nKudeaketa-mandatu formula honek, Gipuzkoan arrakasta handiz aplikatu denak eta EAJ-PNVk luzez erreklamatu duenak, hemendik aurrera ahalbidetuko du azpiegitura handi honen zati funtsezko bati “bultzada erabakigarria” ematea. Mandatu honen bidez egingo dira hiriburu bietarako sarbideak, azken hilabeteotan tarteko diren erakundeen arteko negoziaketan hizpide nagusi izan ondoren: “Esan genuen ez genuela bigarren mailako konponbiderik onartuko, eta horixe da lortu duguna”, esan du pozik Estebanek.\nGasteizen kasuan, eta lortu berri den akordioari esker, Arkauteko lotunearen obra zibila eta Arabako hiriburuan lur azpian eraikiko den geltokia euskal erakundeen ardurapean garatuko dira. Bilboren kasuan, kudeaketa-mandatuak ahalbidetuko du Euskadiko erakundeek eraiki ditzatela Bilbora sartzeko tunelak, bai eta lur azpiko geltokia ere. Udal biek, Eusko Jaurlaritzarekin batera, izenpetuko dituzte orain kudeaketa-mandatuaren bidez egingo diren proiektu hauek garatu ahal izateko beharko diren Protokoloak.\nEstebanek baieztatu duenez, honela eta “akordio garrantzitsu” honi esker lortu du EAJ-PNVk “aurrekontuen negoziaketaren hasieran ezarri ziren hiru helburu handiak betetzea: BGDSren kudeaketa osoa euskal erakundeentzat; AHTaren proiektua, Gasteiz eta Bilborako sarbideak,behin betiko bideratzea; eta EAOak hobetzea EAE eta NFKrako lortu diren inbertsioen bidez, hiritargoarentzako gizarte babesa areagotzeko konpromisoaz gain”. Helburuak behin lortuta, Estebanek Espainiako gobernuarekin egin diren elkarrizketen “balantze positiboa” egin du, eta EAJ-PNVren gogobetetzea publikoki adierazi du azpiegitura honek aspalditik daramatzan “atzerapen ulertezinei” amaiera ematea lortu delako, garraio hau “euskal hiritargoarentzat beharrezkoa delako, bere kohesiorako eta bere garapen ekonomiko eta sozialerako, bai eta bere lehiakortasunerako ere”.\nEdozein kasutan, Euskal Taldeko bozeramaileak ildo beretik nabarmendu nahi izan du EAJ-PNVk zabalik utzi dituela Espainiako gobernuarekiko negoziaketarako ateak, eta “etengabeko solaskidetzari” eusten diola. Era berean gogoratu du oraindik bete gabe jarraitzen dutela duela urte bi Pedro Sánchezekin izenpetu zen inbestidura akordioan jasotako hainbat gaik, hauen artean, Gernikako Estatutua betetzeari dagokiona.


Preso gaixoen askatzea exijituko du Arrasateko Sarek bi mendi-irteerekin | Mondraberri Arrasateko Ataria\nHasiera Albisteak Preso gaixoen askatzea exijituko du Arrasateko Sarek bi mendi-irteerekin\nIrteeretako bat Aita Menni Ospitale ondoan hasiko da, bertan Kepa Arronategi gernikarra gaixo eta preso dagoelako. Irteera hori Udalatxera igoko da, eta bestea Kurtzetxikira. Biak ala biak urriaren 3an (zapatua) izango dira.\nArgazkia eta kartela: Sare Arrasate.\nSare Herritarrak antolatuta, Euskal Herriko 650 tontorretara igoko da, euskal presoen eta iheslarien etxeratzea exijitzeko.\nArrasaten mendizaleek urriaren 3an (larunbata) bi gailur izango dituzte aukeran: Udalatx edo Kurtzetxiki. Udalatxera igotzeko hitzordua goizeko 9:00etan izango da, Aita Menni Ospitalearen kanpoaldean.\nIzan ere, bertan Kepa Arronategi gernikarra gaixorik eta preso dago. Ibilaldia bertan hasiko da “preso gaixoak etxean, senide eta lagunen babesean, egon behar dutela ozen aldarrikatzeko”.\nGoizeko 10:30ean Udala auzora iritsiko dira “tontorrera bidean gurekin bat egin gura duenarentzat”. Udalatxeko gailurrean talde-argazkia egingo dute.\nMendizaleek ere badute beste aukera bat egun berean: Kurtxetxikira igotzea. Horretarako hitzordua goizeko 10:30ean izango da Biteri plazan. “Familia giroan, txikienekin ere, askatasunaren tontorra egiteko”.\nMendi-buleta hauetako batean parte hartuz “izan bakerako konponbiderako, etxerako bidea”, “izan Kepa Arronategi eta preso gaixo guztiak etxera bizirik ekartzeko bidea”. Izen-ematea sare.eus webgunean.


Sortzaile gazteei lekua egin deutse Txakur Gorria egitasmoak - bizkaie.biz\nSortzaile gazteei lekua egin deutse Txakur Gorria egitasmoak\nBizkaie! 2017-12-07 11:50 Kulturea\nPlastikozko loreak eta Xixili dira kolektiboak Durangora eroan dituan nobedadeak.\nAne Labaka eta Nerea Ibarzabal, Txakur Gorriaren erakusmahaian | Ikusi handiago | Argazki originala\nOrain dala urte bi modu apalean hasitako proiektua indarra hartzen doa. Horren erakusgarri da Durangoko Azokan Txakur Gorriak ipini dauen gunea: Txikia da (erakusmahai erdia baino ez), baina maminez betea. Nerea Ibarzabal, Ane Labaka, Malen Amenabar eta Mariñe Arbeo dira kolektiboko kideak. Bertsogintzearen mundutik datoz, baina era guztietako sormena da Txakur Gorriaren ardatza. Sormen talde bat gara, gustuko dogun edozein proiektu otu ezkero, aurrera egiten dogu, azaldu deusku Ibarzabalek, Durangoko erakusmahaian bisitariei arretea emoten deutsen bitartean.\nKolektiboan lau kide diran arren, sortzaile gehiagogaz alkarlanean ibilten dira proiektu barriak atontzeko orduan. Gazte sortzaileak inplikau nahi doguz, dinoe Ibarzabalek eta Labakak. Horren erakusgarri da Plastikozko loreak liburua, Durangora ekarri daben nobedadeetako bat: Ipuin-katea da, Txakur Gorriko arduradunen esanetan, egile ugarik idatzi ditue istorioak libururako.\nXixili, ostera, komiki erako liburua da. Emakume baten istorioa azaltzen da, zoro egotearen inguruan gogoetea egiteko eta eragiteko asmoz. Sarritan, eromena kontrol tresna legez erabilten da, azaldu dau Ibarzabalek. Komikiaren abiapuntu izan dan emonaldi literarioa bihar, barikua, ikusi ahal izango da, Ahotsenean (18:30).\nOrain arte Azokeak emondakoagaz pozik dagoz Ibarzabal eta Labaka. Txakur Gorria kolektiboa hazten doala ikusi dabe azkenaldion, ganera. Esate baterako, Txapelpekoak internet bidezko ikus-entzunezko saioa egiten dabiz asteotan, Bertsolari Txapelketa Nagusiari begirada artistikoa emonaz. Horrek Txakur Gorria ezagunago bihurtu dauela igarri dabe kideek. Ibarzabalen esanetan, gure zereginetan, kolektiboak zentraltasuna hartu dauela uste dot, gogoa eta indarra doguz aurrera egiteko.


St. Joseph konderria (Indiana) - Wikipedia, entziklopedia askea.\nSt. Joseph konderria (Indiana)\n41°37′00″N 86°17′23″W / 41.61672°N 86.28986°W / 41.61672; -86.2898641°37′00″N 86°17′23″W / 41.61672°N 86.28986°W / 41.61672; -86.28986\n1.185,83 km2 (%99.23)\n9,16 km2 (%0.77)\nSt. Joseph konderria (ingelesez: St. Joseph County) Indianako konderri bat da, Ameriketako Estatu Batuetan. Hiriburua South Bend da. 2010eko zentsuaren arabera 266.931 biztanle zituen, St. Joseph kilometro koadroko azaleran.\nSt. Joseph konderriak 1.194,98 kilometro koadro ditu. Horietatik 9,16 ura dira. Beste 1.185,83 lurra dira. Biztanleria dentsitatea 223,38 da.\n2010eko zentsoan bizi ziren 266.931 pertsonetatik 221.096 txuriak edo hispanoak dira. Horietatik hispano edo latino kategorian 19.395 dira. 33.407 beltzak edo afroamerikarrak. 791 amerikar natiboak ziren eta 180 Hawaii edo Pazifikoko irletako natiboak. 4.985 asiarrak ziren. Bestelako arraza bat kategorian 417 biztanle daude. Bukatzeko euren burua arraza bat baino gehiagotan 6.055 pertsonek kokatzen zuten.


'Sonetoak'. Egilea(k) EZEZAGUNA. Berria, Euskal Editorea SM 2015 (2)\n...zendaritzapean grabatutako disko batekin batera. Sonetoak errezitatuta eta kantatuta daude diskoko grabazioetan.\n...hakespearek amodioaren aldarteei buruz idatzitako 154 soneto biltzen ditu liburuak, euskaratuta, Joxan Goikoetxearen zuz...\n'Bi urtetako kronika fakultatiboa (2012-2014)'. Kronika poetikoa minari. Egilea(k) GURRUTXAGA, Alexander. Berria, Euskal Editorea SM 2015 (2)\n...in lotua baliatu ditu --besteakbbeste,llirakeetas sonetoak--,abainaroraingoanakadentziaanarratibogagerikoaadaukanopoem...\n...go poesiaz mintzatzeko ere, hala nola Biziminaren sonetoak (2004) liburuaz, eta baita azken lan honetaz ere: errealism...\n2011ko uztaldia. Egilea(k) ESTANKONA, Igor. Argia, Komunikazio Biziagoa, S.A.L 2012 (2)\n...>eta Paisaiagramak osatu egiten du Aitor Albisturrek Sonetoen Erresumatik sinbiotikoarekin. Kasu bietan idazle-kontzientz...\n...mak -lehen sariduna- zein Aitor Albisturren Sonetoen Erresumatik -bigarren saria- gozatu ditzakegu orain, euren ...\n50eko hamarkadako euskal literaturaren panorama laburtua. Egilea(k) SUDUPE ELORTZA, Pako. Uztaro, Udako Euskal Unibertsitatea 2011 (4)\n...aina urriak izanagatik, F. Krutwig gazteak ondutako soneto filosofiko-existentzial kutsu helenista-budistakook ordurai...\nHamaika soneto eta bi itzulpen argitaratu zituen Egan, Gernika eta EuzkoGo...\n...smoa eta taoismoa geureganatzera dei egiten zigun, sonetoetan bezala hitz lauz.\nEgan aldizkarian 1949an argitaratu zuen sonetoan honela irakur daiteke:\n...uziriak zeruetan, arkabuzen tiro-hotsak, zezenketak, sonetoak, bertsoak, hieroglifikoak eta koplak latinez, grekoz, gazte...\n...uan, esaterako. Gutxi izango dira literaturan sonetoa baino forma estuagoa eskatzen duten neurriak: silaba kopuru...\nGogoangarria da nola desitxuratu zituen sonetoak Euskal>Harria>liburuan, esaterako. Gutxi izango dira litera...\nArma trafikoaren kontrako nobela idatzi du Irigoienek, Euskal Herrian eta Ekialde Hurbilean kokatua. Egilea(k) IBARGUTXI, Felix. El Diario Vasco, Sociedad Vascongada de Publicaciones, S.A. 2013 (2)\n...>bat baino baino ez zuen egin. Bere soneto bat irakurri zuen, arma trafikoaren kontrakoa, estranbotedu...\n...>, arma trafikoaren kontrakoa, estranbotedun sonetoa, hain zuzen ere. Liburuko azaleko irudia, orain ere anaia I...\nBabiloniako loreak: Oholtzatik haragoko kantua. Egilea(k) GUILLAN, Oier. Argia, Komunikazio Biziagoa, S.A.L 2009 (1)\n...ren, gure amets utopikoen biktimak”. Rilkeren Orfeoren sonetoak lana gogoan hartuta kantuaren bidez etor liteke salbazioa. ...\n10. BIZIMINAREN SONETOAKNone\n...>batean esaniko hau: «Alemanez, Shakespeareren sonetoen itzulpenak bertako literatura dira. Gurean, Axularrenak itz...\n...atearikburuzkoa;No me mueve, mi Dios, para quererte, sonetoa; Donibane Gurutzekoaren lira ezaguna: Quedéme y olvidéme; a...\n...98), Letra txikiaz bada ere (2002), Biziminaren sonetoak (2004). Oraingo hau, Kronika fakultatiboa (2012-2014), gaix...\nBira. Du Bellay. Egilea(k) BORDA, Itxaro. Berria, Euskal Editorea SM 2010 (1)\n...o diratekeelarik- hemistixei, alexandriar perfumeko sonetoei, aliterrazioei, metaforei eta hizkuntza edertzeko idazleek ...\nBizikleta bat egingo dut zure izenarekin. Egilea(k) ETXEBERRIA GARRO, Martin. , ELKAR 2015 (1)\nBlas de Otero poetaren irudia berreskuratzeko plataforma sortu dute. Egilea(k) ERREDAKZIOA. Berria, Euskal Editorea SM 2009 (1)\n...erreskuratzeko sinadura bilketa abiatuko dute. Eta soneto sariketa antolatuko dute. Horretaz gain, poetak Tachia Quin...\nBlas de Oteroren irudia aldarrikatzeko plataforma herritarra sortu dute. Egilea(k) ERREDAKZIOA. , Euskal Irrati Telebista 2009 (1)\n...as de Otero?" leloarekin. Bestetik, Ekainaren 29ko Sonetoak izeneko lehiaketa jarriko dute martxan, hala nahi duenak pa...\nDONOSTIAKO 70. MUSIKA HAMABOSTALDIA. Kritika. Nahiko egoki. Carlos Mena. Egilea(k) MENDOZA RODRIGUEZ, Arkaitz. Berria, Euskal Editorea SM 2009 (1)\n...ikoki etekin handiz sentitu zen, Liszten Petrarka Soneto-ekin batera, bere ahots instrumentuko alde grabe sendo eta ...\nDenboraren lorratzetan. Egilea(k) ITURBIDE MENDINUETA, Amaia. Erlea, Publiescaparate S.L. 2018 (1)\n...ienen poesiak, eraginak eragin, ahots propioa dauka. Soneto zale peto-petoa, berarentzat poema bakoitza dokumentu balio...\nDonostiako 59. Zinemaldia. Imanol Rayo. Zinemagilea. «Ondoan izanik erreparatzen ez dioguna erakusten saiatu naiz». Egilea(k) ZABALA, Juan Luis. Berria, Euskal Editorea SM 2011 (1)\n...romantizismoarekin lotua: poeta bakartia bere ganberan sonetoak idazten... Bi anai-k ez du zerikusirik horrekin. Gardentasu...\nEmakumezkoen irudikapena Joseba Sarrionandiaren 1981-2001 bitarteko poesia- eta prosa-lanetan. Egilea(k) RODRIGUEZ, Eider. Uztaro, Udako Euskal Unibertsitatea 2015 (3)\n...tuena da; nolanahi dela, ezin dira parekatu sonetoan ere ageri diren Faulkner, Joyce, Poe edo Van Goghekin kanon...\n...a eta Ophelia, eta horiek dira «Berrogei izen sonetoa egiteko» poeman agertzen diren apurrekin batera emakumezkoe...\n«Berrogei izen sonetoa egiteko»k Sarrionandia gaztearen poetikaren funtsa ulertzek...\nErbesteko Unamuno. Egilea(k) ASTIZ, Iñigo. Berria, Euskal Editorea SM 2013 (6)\n...turikErrimak eta neurria errespetatuz itzuli ditu soneto guztiak Davantek. 13 silabako luzera eman dio euskarazko le...\n...), frantsesera eta euskarara ekarriak. «Idazleak sonetotan emandako eguneroko bat da», azaldu du itzultzaileak. Mendek...\n...ezain batu eta zabalean». Erbestean idatzitako sonetoak ez dira Unamunoren lanik ezagunena. Aitortu du hori Etxezar...\n... horretan idatzitako 103 soneto bildu ditu Erbesteko Sonetoak. Sonnets de l´exil liburuan (Maiatz), frantsesera eta euska...\n...u du hori Etxezarretak. «Batzuek erranen dute soneto horiek bere obran saihetseko gauza direla, baina uste dut g...\n...>zena. Denbora tarte horretan idatzitako 103 soneto bildu ditu Erbesteko Sonetoak. Sonnets de l´exil liburuan (...\nErdi Arotik Errenazimentura. Egilea(k) ALDEKOA BEITIA, Iñaki. , Euskaltzaindia 2015 (3)\n...tu petrarkistarekin. Lazarragak ezin izan zuen sonetoa apaindu: formaren zergatia eta funtsa ulertu ezinik, eta hu...\nHala ere, forma poetiko bezala sonetoa aukeratzen zutenean, edo tradizio klasikoko erreferentziak ...\n...ziora errenditu behar izan zuen. Lehenengo sonetoaren egilea Arnaud Oihenart (1592-1667) izan zen XVII. mendean e...\n...iritsi zaizkio, oihartzunaren gisa, Borgesek bere soneto sonatuan aipatutako Omar Khayyam poetak ia bederatzi mende ...\n... ezagunak ditu Borgesek xakearen gainean idatzitako soneto apartak, baina harrituta dago, buruz esaten entzunda. Emaku...\n...rima bereziki deigarri batek, haizean berean dardar, sonetora itzultzen gaituen arte.Musikarako tarte laburrean, zutik da...\n-Neurri klasikoak ere baditu, sonetoren bat tartean dela. Baina egitura berriagoak egiteko ahalegin...\n... Castónek, aurrekontuaren muga bihurtzen du bere sonetoa martxan jartzeko neurri eta errima. Soinuari, atrezzo-ko el...\nEuskal selekzioak. Egilea(k) EZEZAGUNA. ETB dokumentalak, Euskal Irrati Telebista 2005 (1)\n56-30 Eguna Porto do Soneto hondartzan amaituko da, sari banaketarekin. Vanesa ongi mer...\nEuskaltzaindiak 14 euskaltzain urgazle berri izendatu ditu. Egilea(k) EUSKALTZAINDIA. , Euskaltzaindia 2013 (1)\n...: Bartleby izkribatzailea (1991) William Shakespeareren Soneto hautatuak ( 1995), Jorge Luis Borgesen Ipuin hautatuak (199...\nEuskara eta vascuence hitzen adiera metriko-poetikoaz: katebegi ostenduak, aroen mitoa eta periodizazio irizpideak euskal literaturaren historian. Egilea(k) BIJUESCA, K.J.. Euskera, Euskaltzaindia 2013 (4)\nAmalaudún [ soneto]\n...erakustekosasmoz,iMikoletakabazterturikodécimaeta sonetoen adibideak bildu ditu Larramendik (lirarenik ez ote zuen aur...\n... otro [modo de vascuences] es más largo, a modo de soneto. Y se canta de ordinario por el son que llaman Las vacas, y...\n...r el son que llaman Las vacas, y aunque es a modo de soneto, también se compone por asonantes [Adibidea: Denbora baten ...\n...>, bizitzatik edoskitako mamia hementxe biribildurik: sonetoa.\nFinzi-Continitarren lorategia. Egilea(k) BASSANI, Giorgio. , ELKAR 2016 (3)\nhasten den sonetoari heltzen zion, haren bertso bakoitza azpimarratzeko begi-kei...\n...saten zutenak haren izenpeaz biraka zebiltzan soneto guzti-guztiak... ez eta Cebàri idatzi zizkion eskutitz guzt...\n...ile asko ere, eta ez italiarrak bakarrik. Soneto asko osatu zituen, «bikainak» benetan, eta haien edertasuna...\nGabriel Arestiren lehen argitalpenez berri ezezagunak. Egilea(k) KORTAZAR, Jon. Euskera, Euskaltzaindia 2016 (11)\n...zat argitalpen gastuak estali zitzan. Arestik bere sonetoak ere bidali zizkion. Egia da lau-bost soneto ez direla nahik...\n..., Karmelaldizkarian agerturiko "Nire gorputza" poema sonetoa dela, eta hori 1958koa da (Aresti 1986, 1: 22).\n...a argitaratu zuen Euzko-Gogoan. Poema hau hiru sonetoz osatua da. Dena dela, argitaraturiko poemez gain, Euskaltza...\n...> sonetoak ere bidali zizkion. Egia da lau-bost soneto ez direla nahiko liburu bat eratzeko. Baina zein soneto zir...\n... berri bat argitu zigun. Eganeko "XXXI" Sonetoa, Sagar Zimelakdeitu zuen bilduma bateko "Hirugarren sonetoa...\n...ga izango zen 1958an plazaratu zuen "XXXI" sonetoa. Andimari azalduriko proiektuaren barneko bazen hori, ez da...\n...>nahiko liburu bat eratzeko. Baina zein soneto ziren horiek? "Maite gurpila"k hiru biltzen zituen, eta 1955ean argi...\nSonetoak proiektuaren ibilbidea ezagunagoa da. Eganaldizkarian argit...\n...es et mixenesliburukoak izan ala ez) eta Sonetoz (Sagar zimelak deitu bilduma edo ez) liburuak osatzeko asmo...\n...o asmoa. Alde bi izango ditu liburu horrek: Sonetoak lehenik, eta ondoren, Rhapsodiak. Lehen moldea ezaguna da, ...\n...Zimelakdeitu zuen bilduma bateko "Hirugarren sonetoa" omen zen (1982: 20). Karmelo Landak datua bere lanean hart...\nHarri eta Herri. Egilea(k) KORTAZAR, Jon. Erlea, Publiescaparate S.L. 2015 (1)\n...duen arloa da. Hor dira hitz apurtuak, ondoren sonetoak apurtuko diren moduan, erregistro aldaketak («Dom Peilheni ...\nHitz beste. Beherako jariotsua. Egilea(k) LERTXUNDI ESNAL, Anjel. Berria, Euskal Editorea SM 2009 (1)\n...ngain solte-soltea izateak, Kixotea buruz jakiteak, soneto bat potorik gabe paratzeak, jarioa eteten ez badio? Mediku ...\nI versificatori. Egilea(k) AGIRRE ODRIOZOLA, Joxean. Erlea, Publiescaparate S.L. 2010 (2)\n...a testuinguruari buruzko xehetasun batzuk eman eta sonetoak idazten ditu, nahiz eta ipuin horretan gero eta soneto surr...\n... ditu, nahiz eta ipuin horretan gero eta soneto surrealistagoak egiten dituen eta prosan idazten bukatzen d...\nIdeologia-eztabaidak 50eko hamarkadan. Egilea(k) SUDUPE ELORTZA, Pako. , Udako Euskal Unibertsitatea 2012 (1)\n...smoa eta taoismoa geureganatzera dei egiten zigun, sonetoetan8 bezala hitzlauz.\n...e hitzaldiari, eta duela lau urte idatzitako sonetoarekin itxi zuen agerraldia. Hauek izan ziren azken bertsoak: «......\n...ak. Sommerfluegledalen 15 sonetoz osatua dago, eta soneto horien bitartez Christensenek minaren simetria landu zuen t...\n...eten haran) poema-liburuak. Sommerfluegledalen 15 sonetoz osatua dago, eta soneto horien bitartez Christensenek minar...\n...rge Herberten eta Andrew Marvellen poemak; Shakespeareren sonetoak; Seamus Heaneyk egindako Beowulfen itzulpena; Elioten Lau Q...\nItxaro Borda: 'Betidanik idatzi dut lesbiana izateaz'. Egilea(k) ALBERDI ESTIBARITZ, Uxue. Argia, Komunikazio Biziagoa, S.A.L 2010 (1)\n...zi dudanean pixka bat frustratua nintzen, soneto bat edo bertso paperak idazten dituzunean bezala, ez duzu z...\nItzulpena amets: Calderón de la Barcaren La vida es sueño euskaratzeko ikerketa teoriko-praktikoa. Egilea(k) PAYA RUIZ, Xabier. , UEU - EHU 2012 (2)\n...ue van tratando:las decimas son buenas para quejas,el soneto esta bien en los que aguardan;las relaciones piden los roma...\n...edo Bedita Larrakoetxeak, besteak beste, Shakespeareren sonetoen itzulpengintzanjardun zuten1. Hala ere, La vida es sueño it...\n-Haren sonetoek emakumeak erotzen dituzte. Eta ez omen da Jainkoak hura hor...\nJean-Louis Davanten poema. Egilea(k) DAVANT IRATZABAL, Jean-Louis. Erlea, Publiescaparate S.L. 2010 (2)\n...> izan baitziren gainera; haatik hemen aipaturiko sonetoak argibideak hartze ditu, eta lehenik bere garaian eta tokian...\nJira. Esker txarra. Egilea(k) APAOLAZA LARREA, Uxue. Berria, Euskal Editorea SM 2009 (1)\n...>isil dadin eska dakion, gainerakoan �... sonetoak argitaratzen amaituko du�. Zein gogorra den besteek ahaztu ...\n...>Entsaioakeramango nukeela edo bestela Shakespeareren Sonetoak.\nJoxan Goikoetxearen objektuak. Hizketaldia. Egilea(k) IRAZU GARMENDIA, Joseba"BERNARDO ATXAGA". Erlea, Publiescaparate S.L. 2017 (2)\n...tsona grabatu nituen, ez nornahi, Shakespeareren sonetoak irakurtzen.\n...talpena Gabon, Txirrita izan da. Shakespeareren Sonetoak ere atera nuen. Ehun eta berrogeita hamalau pertsona grabat...\nJuan Garziak irabazi du Itzulpengintzako Euskadi Saria 'Sonetoak' lanarekin. Egilea(k) EUSKALTZAINDIA. , Euskaltzaindia 2015 (3)\nJuan Garziak itzulitako 154 sonetoez gain, kaleratu zen lanak bestelako ekarpenak biltzen zituen...\n...>: Joxan Goikoetxea musikariak kanta bihurtu zituen sonetoetariko batzuk, eta euskal kantari multzo ezagun batek jarri zion a...\n...ngintzako Euskadi Literatura Saria, William Shakespeareren Sonetoak euskaratzeagatik. Liburua bi CDrekin batera argitaratu zen,...\nKRITIKA. Artea. Eman 'play'-ari. Egilea(k) ANSA, Garazi. Berria, Euskal Editorea SM 2018 (1)\n...rmen eta Shakespearek maitasunaren inguruan idatzitako sonetoak abiapuntu eta aitzakiatzat hartuz.\nKuraia Ensemblek 'Laboari Oihartzun' eskainiko du Donostian eta Iruñean. Egilea(k) EZEZAGUNA. Berria, Euskal Editorea SM 2014 (1)\n...an Garziak Garmendiak itzulitako William Shakespeareren sonetoen irakurketak adituko dira.\nLITERATURA. Burlata, 1609. Egilea(k) ERRO, Angel. Berria, Euskal Editorea SM 2009 (1)\n... eta loreez josia, abestu zuen Gongorak es izeneko sonetoan. Honatx, euskaraturik:\nLITERATURA. Denboraren aurka. Egilea(k) ERRO, Angel. Berria, Euskal Editorea SM 2009 (8)\n...: en (nola izan naiteke hi baino zaharrago?) (22. sonetoa). Kexa horri kasu eginda, berak idatzitako sonetoek denbora...\n...toa). Kexa horri kasu eginda, berak idatzitako sonetoek denboraren aurka duten gerra, dagoeneko laurehun urte iraun...\n...tu egiten ditu; zintzotasunez, Borgesek zioenez, sonetoak itxuran biribilak izan gabe (horretan Auden ez zetorren bat...\n...radizio petrarkarraren azken mugarritzat har daitezke sonetook. Shakespearek, Petrarkak Laurarekin legez, maitasunaren haz...\n...lde, Shakespeareren antzezpentasun ezagunaren izenean, sonetoetan marrazten zaigun maitasun istorioa (gorabeheratsua, hiru ba...\n...>, Shake-speares Sonnets izenburuarekin. Bertan 156 soneto zeuden; Audenen ustez, «ziurrenik literatura unibertsalean ...\n...>, poetaren harro plantetatik haratago, iragarri zuela soneto hauen bidez bere maitasuna etorkizunari helarazteko aukera,...


Gaurko bisita... Mekindu | Jundizeko Enpresarien Elkarteak\nGaurko bisita... Mekindu\nMekindu enpresari bisita eginez hasi dugu urtea. Bada, neurrira egindako makineria bereziaren fabrikazioan eta mekanizazio orokorrean dago espezializatuta, eta 25 urteko eskarmentua dauka. Instalazioetara egin dugun bisitan, Javier Portillak egin digu harrera, enpresako kudeatzaileak.\nMekinduk bi negozio-lerrotan biltzen du bere jarduera: «Gure enpresa 1994tik aritzen da makineria berezia diseinatu eta fabrikatzen, eta prozesuen automatizazioan, tresnen, makinen eta kontrol-ekipoen fabrikazioan nahiz piezen planopeko mekanizazio-zerbitzuan zentratzen gara». Gaur egun, 26 langile dauzka plantillan, eta zortzi herrialdetan banatzen ditu lanak. «Giltza eskura» modalitatean egiten dituzte proiektu eta lan guztiak, bezeroei neurrira egindako irtenbide integral onena eskaintzeko xedez: «Proiektuetan, geure gain hartzen ditugu fase guztiak: irtenbidea diseinatzen, fabrikatzen, muntatzen eta abiarazten dugu; azken hori bezeroaren etxean bertan egiten dute gure espezialistek».\nDuela urte eta erdi inguru, Mekinduk beste instalazio batzuetara eraman zituen bulegoak eta fabrika, Jundiz Enpresa Parkeko Fuentecillas kalearen 25. Zenbakira, hain zuzen ere. Toki berri horretan, are lehiakorragoak izatea bilatzen dute. «Eraikin berri honetara etortzeak aldaketa handia ekarri digu, prestazio hobeak dauzkaten instalazio modernoagoak baitira. Horrela, bada, eraginkorragoak izan gaitezke, eta kalitate handiagoko produktua eskain dezakegu», baieztatu du Javier Portillak, bulego nagusietatik gabiltzala.\nBesteren artean, automobilgintzaren, linea zuriaren eta farmaziaren sektoreak dira bezero nagusiak; alabaina, sekulako eskarmentua dutenez, beste sektore batzuei ere erantzuteko prest daude. «Enpresa edo sektore batzuekin maizago egiten dugu lan, baina gure helburua beti da gure gaitasun eta eskarmentu guztia ematea, bezeroen ekoizpen-prozesuak hobetze aldera».\nEnpresaren konpromisoen barruan, Mekindu lankidetza estuan aritzen da lanbide-heziketako zentroekin, prestakuntza dualari eta praktikei dagokienez, lan-mundura sartzeko ate paregabea baitira: «Guretzat, funtsezkoa da lanbide-heziketako pertsonak edukitzea; betebeharra izan beharko luke enpresentzat. Etorkizuneko profesionalen prestakuntzan alde aktiboa izan behar dugu».\nEpe laburrera begirako jomuga gisa, Mekinduk lan eta proiektu handiagoak jorratzeko asmoa dauka 2020an: «Instalazio berri hauetara etorrita, gure makineria-parkea handitu eta modernizatu nahi dugu, bai eta asmo handiagoko proiektuak egin ere», adierazi du Mekinduko kudeatzaileak.\nSartu Mekinduren fitxara


PALMER ALMA MEDITERRÁNEA PALMA – ACUNSA GIPUZKOA BASKET (12:00) | Acunsa Gipuzkoa Basket\n11 Mar PALMER ALMA MEDITERRÁNEA PALMA – ACUNSA GIPUZKOA BASKET (12:00)\nPosted at 13:17h in Aurrekoa, Urrezko LEB\tby\tGBC\nAcunsa Gipuzkoak Palmer Alma Mediterránea Palma bisitatuko du igande eguerdian.\nLolo Encinasen taldeak lau egunetan etxetik kanpo jokatuko duen bi partidetako lehena izango du igandean, Illunben Coruñaren aurka lortutako garaipenaren ostean, “aste normala izan dugu, ea partida ona egiteko gai garen, defentsa-mailari eusten diogun eta aurrekoan baino gehiago saskiratzea lortzen dugun”. Lolok iragarri du Motos asteko entrenamenduetan sartu ahal izan dela eta seguruena 11 jokalariekin Palmara bidaiatu ahal izango duela.\nAurrean Palmer Alma Mediterranea Palma izango du, gaur egun hamazazpigarren postuan dagoena 4 garaipen eta 17 porrotekin. Alex Perezen taldea sailkapeneko azken postuetan dagoen taldeetako bat da, baina denboraldiko unerik onenean iritsiko da. Lolo Encinasek prentsaurrekoan ohartarazten zuen “bere unerik onenean dago. Taldea desberdina da, 90 puntura jokatzen ari dira eta hori jaitsi behar dugu. Errotazioa nahiko itxi dute eta gakoa bere jabetzako lehen 10 segundoak defendatzea izango da”.\nDenboraldiaren azken txanpa bizia izango da, eta Lolok ohartarazi du “12 talde ari gara hor goian borrokan, 8 posturengatik, eta astero erokeria da, eta beheko taldeek ere dena dutela jokoan hortik ateratzeko”.\nGipuzkoa Basket, Previa


Marizulopetik Askartzara | Bizigiro | Berria\nMitologiako ikurretako bat da Mari, Zaldiaran mendian bizi omen dena. Haren begiradapean, Berroztegietatik zalu abiatuko gara Askartzako sagarrondoen erreinua bisitatzera. Gaurtik aurrera, abuztuan ibilaldi bat proposatuko du egunero BERRIAk.\nMarizulopea izena hartu dute hareharrian irekitako begi biek. JOSEAN GIL-GARCIA Tamaina handiagoan ikusi\nGezurra, lapurreta eta harrokeria gogor zigortzen dituen numen baten bizilekua omen da Zaldiaran mendia. Nonbait, parajeok baimenik gabe igarotzen dituenari hondamendia etorriko zaio arin eta zalu. Behiala, Zaldiarango jeinuaren bizitokiaren atarian utzitako urrezko orrazia lapurtzeko adorea izan zuen neska artzain batek. Hura ausardia! Altxorra itzultzeko desioari muzin eginda, artaldea zaintzera fite abiatu zen. Jeinuak, ordea, etsi ez, eta neskari atzetik segitu zion, ondasun preziatua itzuli zuen arte.\nKondairak dioenez, Mari jainkosak berak eraiki zuen Zaldiarango mendi tontorrean existituriko gaztelu gotortua, indar eta ahalmen handiko jeinua delako. Jeinuetan jeinuena. Lur azaleko ondareari ez ezik, lur azpiko hartzulo sareari ere forma emateko boterea du Marik. Ogabe mendikoa, kasurako. Bi haitzulo artifizial dira, eta hareharrian irekitzen dira, bi begiren moldean. Marizulopea izena hartzen dute XVII. mendeko toponimia historikoan jasota dagoenez. Ibilbide honetan bisita egingo diegu. Erne ibili, begi biak ikusiko ditugulako San Quilesetik Doroñu mendate historikora bideari jarraituta.\nBerroztegietako elizaren aurreko plazatxoan hasiko gara ibilian. Hegoaldera doan kale nagusitik egingo ditugu lehen urratsak. Artetxo eta Iturriaga kaleak bazter eginda, herrigune osoa zeharkatuko dugu bizkarretik. Burutik buru. Azkenik, Santa Eulalia bideari oratuta, jolas eremura helduko gara. Santa Eulalia kalea uzteko unea da orduan, baita ezkerretik jarraitzekoa ere. Minutu bat baino ez dugu egingo basabide horretatik; izan ere, GR-25 zidorrak egingo duen legez, kable elektrikoen azpitik igaro, eta eskuineko bidea hautatuko dugu guk. Bide zabala laster utzita, ezkerretik maldan gora abiatzen den bidexkari jarraituko diogu. Hasieran, erkameztian barrena; eta, gero, ler gorrien artean.\nBasabide zabal batekin topo egitean, eskuinetik segitu eta berehala maldan gora abiatuko gara. Xenda batera iritsitakoan, ezkerrera egin, eta San Quiles tontorra zapalduko dugu. Gorbeia, Anboto eta Aizkorri handiak harrapatuko ditugu gailurretik, 1753. urtera arte ermita bat izan zuen talaia eder horretatik. Erkametzak, elorri zuriak eta ipuruak gogaide, Quemadas muinora iritsiko gara (Urgatzi eta Errogana diote postontziek).\nZaldiaran mendira begira jarraituta, lepo batera jaitsiko gara. Segidan, Isaspurumendi edo Larraitz tontortxoan jarriko gaitu malda pikoak. Ibilbidea samurtzen delarik, Ogabe mendi luzea korritzeko aukera dugu. Bizkarra amaituta, azken lepora iritsi eta Zaldiaranera bidea bertan utziko dugu. Bidebanatze horretan, uso postuak adierazten dituen seinale txiki bat erreferentziatzat hartuko dugu. Plakara heldu aurretik, ezkerrera egin, eta maldan behera abiatuko gara, errepidera irten arte.\nBihurgunean Marizulopeko haitzulo artifizialetara hurbiltzeko parada izango dugu. Horretarako, errepidea mugatzen duen harresi txikia zeharkatu eta basoan gora metro batzuk eginda, eskuinerantz abiatzen den basabidea hartuko dugu. Aspaldiko harrobi batera helduko gara. Haitzulo bi begietsiko ditugu horma liso eta zabalaren eskuinaldeko ertzean.\nDoroñu, Arrieta, Askartza\nMari jainkosaren leihatiletara bisita egin ostean, errepidera itzuliko gara berriz. Tentu handiz, Zaldiaran mendateraino jarraituko dugu, asfaltotik. Mendatera iristean, ezkerretik doan Artzaintza naturbideko zutoinei jarraituko diegu. Hala, Doroñu edo Reventon mendatera iritsi arte. Antena txiki bat dago han. Okinara doan bidea bazter utzita, hegoaldera jo eta, maldan behera, Trebiñurako bideari jarraituko diogu.\nKable elektrikoen lehen habera iristean, eskuinera egin, eta paseo gozoan Doroñura iritsiko gara. Herria zeharkatu, eta ezkerrera hartuko dugu Sorgin tabernatik metro gutxira. Hartxintxarrezko bideak kable elektrikoraino lagunduko digu. Azpitik igaro ondoren, eskuineko bidetik egingo dugu, mantso-mantso, zereal sailak eta erkamezti xumeak gogaide. Une batez, bideak 90 graduko bira egingo du eskuinera, eta Arrietaraino bideratuko gaitu. Arrietan ikusiko dugun lehen eraikina San Roke ermita da.\nHerrian sartu gabe, ezkerrera egin, San Rokeren aurretik igaro eta, ur biltegi txiki baten ondoan, ezkerreko —eta beherago doan— bidea hartuko dugu. Autoei debekua adierazten dien seinale bat ikusiko dugu aurrerago, bide sarda batean. Basabide nagusiaren eskuinetik doan belarrezko bideari ekingo diogu han. Hala, bideari begia kendu gabe, goratasuna hartzen hasiko gara. Cabrial mendira iritsiko gara. Garaia mendiko iparraldeko lepoan gaude, hots, Askartzaraino lagunduko digun nekazari bidean. Jaitsiera xumea egingo dugu Askartzaraino.


forma=berezko sarrera bakarrean aurkitu da.\nadb. Bere izate edo funtsari dagokionez, kanpoko eraginik gabe, inguruko zertzeladak albora utzita. Ik. izatez. Erbi txakurrak berez dakar erbitarako grina. Otarraina ere berdea da berez, baina egostean gorritzen da. Gaia, berez, hain limuria izanik (...). Berez zen gizon ona. Hitzak, berez, ez zaizkio ardura. Zahartuta, berez hil zen. Berez ibiltzen direnak. Ona da beldur-damua; ordea, berez, hutsik eta aitortza gabe, ez da bekatuak barkatzeko dina. Biek elkar topatuz gero, berez bezala dator elkarrizketa bizia.\nbera berez Bere kabuz, bere gisa. Ipinarazi omen zuen hartza lau oinen gainean, bera berez bizirik balego bezala. Berak berez egin zituen ikasketa guztiak.\nbere-berez Izatez, berez. Fedea ere, obrak ez baditu, hila da bere-berez. Bere-berez zebiltzan nire hatzak teklatuan: teknika eta sena elkarrekin dantzan.\nbere-berezko adj. Gure leinuak bere-berezko zuen atrofia zahar-zahar batekin loturiko larritasuna. Haur-literaturan irabazia duen aitzindaritzaren ereinotz sinbolikoa aitortuko genioke, bere-berezko literatura-balio duda-mudazkoen gainetik.\nberezko 1 adj. Gizonaren berezko argia. Berezko joera, grina, akatsa. Badu liburuak berezko jario etengabeko bat, behin ere ahitzen eta agortzen ez dena. Landareen berezko hazkundea. Bataioa berez apaizen eginkizuna da, eta bere emaile berezkoa apaiza da. Zaletasun hori berezkoa du gizonak. Literaturaren kondairak berezko dituen eskariak eta galderak. Otoitza izan daiteke berezkoa edo eliz legezkoa.\n2 iz. Zerbaitetarako berezko dohain edo gaitasuna. Ik. talentu 2. Baina Jose Migelek, nire iritzirako, berezko ikaragarria zuen, eta beharko gainera. Berezkoa dakar ume honek dantzarako.\nHiztegi Batuko Lantaldea: Z3:EEBS:02 1993-12-16 Lantaldeak besterik gabe onartua\nAS gisa gehituz: bera berez, bere-berez ('izatez'), bere-berezko.


Hiri-baratze partekatuak | Consumer\nBaratze partekatuek hiri-ingurumena eta fruta eta barazkien elikadura hobetzen dituzte krisi-garaian\nZuk erabiltzen ez duzun lursail bat duzu, eta nik hiri-baratze bat landu nahi dut. Ados jartzen bagara, zuk frutak eta barazkiak landatzen uzten didazu eta trukean uztaren zati bat ematen dizut. Hori izan liteke hiri-baratze partekatu baten bi zatien arteko elkarrizketa. Espainian eta herrialde anglosaxoietan hainbat ekimen jarri dira abian trukea errazteko sistemak eta web orriak. Hiri-baratze horiei esker, elikagai freskoak eta tokikoak pila daitezke, batez ere arazo ekonomikoak dituzten kontsumitzaileentzat, eta hiri-inguruneei itxura “berdeagoa” ematen zaie.\nNola izan hiri-baratze partekatua\nHiri-baratzeak gero eta ohikoagoak dira mundu osoko hirietan, eta espainiarrak ez dira salbuespena. Horiei esker, kontsumitzaileek fruta eta barazki freskoak lortzen dituzte, eta puntu “berdea” ematen diote hiri-grisari. Udal batzuek landu daitezkeen eremuak jartzen dituzte herritarren eskura; ekintzaile batzuek, berriz, alokairuko hiri-baratzeen sistema asmatu dute.\nEspainian ehunka mila lur egon litezke partekatzeko aukerarekin\nHala ere, ez da erraza hirietatik hurbil lur egokiak aurkitzea. Baratze partekatuak autokontsumoko hiri-nekazaritza hori orokortzen lagun dezakeen ideia dira. Eredua erraza da: landu nahi duen norbait harremanetan jarri da erabili gabeko lursail baten jabearekin, edo alderantziz, eta akordio batera iritsi dira. Trukea errazteko, Reforesta GKEak Huertoscompartidos.es sortu berri du.\nWeb orriaren arduradunak, Santiago Cuerdak, gauzazko trukea proposatzen dutela azaldu du: lurraren jabeak, partikularra nahiz erakunde publiko edo pribatua izan daitekeena, uztaren erdia jasoko du lur hori doan lagatzearen truke. Horretarako lagapen-kontratua erabiltzen da, aldeen arteko harremanari eta jarduerari berari segurtasun juridikoa ematen diona. Kontratua eredu orokorra da, kasu bakoitzean lortu nahi den akordiora egokitzen dena.\nWebguneak ordutegientzako eta lurren jabeentzako erregistro-formulario bat du. Google Maps aplikazioari esker, mapa batean ikus daiteke non dauden bi taldeak. Cordak uste du Espainian ehunka mila lursail egon daitezkeela partekatzeko aukerarekin: berdegune soropildunak, udalentzat mantentze-kostu handia dakartenak, industrialdeetako partzelak, ikastetxeetako lursailak, institutuak, auzo-komunitateak, antzinako baratzeak, gaur egun utzita daudenak, herri eta hiri askotakoak, eta eraikin askotako zabaltzak.\nHuertoscompartidos.es-ek ia ez du asterik bizi, nahiz eta, Cuerdaren arabera, 2.000 bisita baino gehiago jaso dituen eta ehun bat pertsona erregistratu dituen, “gehienak hortelano gisa, eta horregatik, lurzoruen jabe diren erakundeak parte hartzera animatzen ditugu.” Erregistroa doakoa izan da hasieran, baina bi euroko kuota ezarri nahi da (bat hasieran eta bestea hasieran, harremana lortu eta helburu-kontratua finantzatu ondoren).\nHerrialde anglosaxoietako ekimen aitzindariak\nHerrialde anglosaxoiek ekimena dute hiri-baratze partekatuen sistemak ezartzeko (“landshare” edo “shared gardens”). Erresuma Batuan, Landfit izan zen lehenengoetakoa Londresko Lewishan herrian, nahiz eta orain Capital Growth proiektuaren barruan dagoen. Landshare 2009an sortu zen, eta gaur egun 55.000 “partekatzaile” baino gehiagoko komunitatea izatea ziurtatzen dute. Estatu Batuetan (AEB) Kanadan ere antzeko ekimen interesgarriak daude, hala nola We Patch, 2008an Seattlen sortua, Sharing Backyards, AEBko eskualdeak seinalatzen dituena. eta Kanadan, hiri-baratze partekatuak aurkitzeko, edo Bright Neighbor, Portland-en (Oregon, AEB) sortutako “partekatzaile-komunitatea. ).\nHiri-baratze partekatuen abantailak eta erronkak\nBaratze partekatuek abantaila ugari dituzte, beren aldekoen arabera: gizarte- eta komunitate-harremanak errazten dituzte, aisialdi osasungarria eskaintzen dute, hirietako kutsadura eta karbono dioxidoa (CO2) murrizten laguntzen dute, egoera ekonomiko zailak dituzten pertsonei elikagai freskoak lortzeko modua eskaintzen diete eta segurtasun juridiko handiagoa bermatzen dute.\nDesafioei dagokienez, nagusienetako bat laborantzarako egokiak diren lurrak eta ekimenean parte hartu nahi duten jabeak aurkitzea da. Gainera, baratze partekatuak orokortuz gero, gerta liteke aldeak bat ez etortzea, edo kontratuak ez betetzea, batez ere parte hartzen duten pertsona asko badaude.


Goazen Ordizia, irailaren 23an - ORDIZIAKO UDALA\nGoazen Ordizia, irailaren 23an\nGizarte Ongizatea\t 2021.09.14\nPrograma honen helburu garrantzitsuenak parte-hartzaileen sozializazioa eta osasuna hobetzea dira. Lortu nahi dena honako da: - Bereziki, baino ez esklusiboki, 64 urtetik gorako pertsonen ongizate fisiko eta mentala hobetzea, horretarako taldeko ibilbideak sustatuz.\n- Beste zenbait eremu ere landu nahi izan dira, izaterako, hainbat sektoreen parte hartzea eta gizarteratzea bultzatzea, kohesio soziala areagotuz. Gainera, belaunaldien arteko harremanak ere landu nahi dira, eta gazte zein helduentzako zuzenduta dago.\n“Ordizian ditugun adineko pertsonak ahalik eta osasuntsuen egotea lortzea da gure helburua. Goazen Ordizia ekimena berriz ere martxan jartzea garrantzitsua dela deritzogu, eta horregatik lanean aritu gara azken hilabeteetan guztia ondo prestatzeko”, zehaztu du Ainhoa Jimenez, Ongizate zinegotziak. Ekimenaren abantailez ere mintzatu da zinegotzia: “sozializatzea adin guztietan da garrantzitsua, eta adineko pertsonen artean ere bai. Orain arteko esperientziek erakutsi digute onura ugari ekartzen dizkiela, eta hala dela baieztatzeko aukera izan dugu. Horregatik dei egiten diegu herritarrei Goazen Ordizian parte hartzeko, ondo pasako dutelako, gorputza eta adimena martxan jarriz”. Horrez gain, belaunaldien arteko konexioak sortzen direla ere gailendu du Jimenezek: “partaideek behar duten laguntza guztia jasoko dute boluntarioen aldetik. Gainera, astero gonbidatu bereziek egiten dute bat ekimenarekin; hala nola, ikastetxeek, Gurutze Gorriak, eta bestelako elkarteek. Horrek ere aniztasuna ekartzen du herrira, eta aberastu egiten gaitu pertsona moduan”.\nEkintza honek onura asko dakartza. Aldi berean, ariketa fisikoa egiteko laguntza edo motibazioa behar dutenen artean parte hartzea bultzatzea lortzen da, eta harremanak hobetzen dira, ibilaldiak elkartzeko puntu bilakatzen dira; beste era batera balitz, ez litzateke harremanik sortuko beraien artean. Parte-hartzaile guztien beharretara eta posibilitateetara egokitutako ibilbideak dira.\nProiektua burutzea ahalbidetu duen taldean herritarren, instituzioen eta errekurtso teknikoen ordezkariak daude eta, zehazki, ondorengoak parte hartu duten eragileak hauek izan dira: Ordiziako Udala (Kirol eta Gizarte Ongizate Sailak), Osasun zentroa eta Eusko Jaurlaritzako Osasun saila, Zuhaizti gizarte zentroa, Lagunkiro elkartea, Kimetz, Garagune, Ordizia Kolore, Ordiziako ikastetxeak eta Eguneko zentroa.\nNola garatzen da ekimena?\nHerriko bolondresen laguntzarekin. Etxetik irteteko zailtasuna duten pertsonei laguntza berezia ematen zaie; beharrezkoa bada etxera joango zaie bila, eta gurpildun autoaren erabilera beharko balu norbaitek, hori ere eskura jarriko zaie.\nKontuan izan behar da hiru ibilbide daudela aukeran: partehartzaile guztiak eroso eta beraien ahalmenen baitan parte hartzeko aukera izango dute modu honetan.\nEguraldi txarra egingo balu, bestalde, ariketa fisikoa egiteko beste aukera batzuk jarriko dira eskuragarri.\nDudarik gabe, egungo egoerara egokitutako protokoloa martxan jarrita itzuliko da Goazen Ordizia: hala nola, maskara, gela, eta segurtasun distantziak, besteak beste.


Ernest Labrousse - Wikipedia, entziklopedia askea.\nSociété d'études jaurésiennes (en) lehendakari\n1959 - 1982 - Madeleine Rebérioux (en) →\nBarbezieux-Saint-Hilaire, 1895eko martxoaren 16a\nParis, 1988ko maiatzaren 24a (93 urte)\nMichelle Perrot (en)\nJacques Rougerie (en)\nMaurice Agulhon (en)\nMadeleine Rebérioux (en)\nhistorialaria, militante politikoa, kazetaria eta unibertsitateko irakaslea\nCamille-Ernest Labrousse (1895eko martxoaren 16a - 1988ko maiatzaren 24a), historia ekonomiko eta sozialean espezializatutako historialari bat izan zen.\nLabroussek, hiru planotan zentraturiko eredu historiko bat ezarri zuen: ekonomikoa, soziala eta kulturala. Beranduago kliometria deitu ohi izan den historia kuantitatiboaren abiarazlea izan zen, metodo estatistikoak erabiliz. Eragin handia izan zuen historialari belaunaldi oso batean. Fernand Braudelek, Labroussengatik izan ez balitz "historialariek, prezio eta soldaten azterketetan, lan egin duten moduan sekula lan egingo ez zutela" esan zuen.\nLabrousse, ez zen, zehazki esateko, Annalen Eskolako kide izan, berarentzako, aurrekontzeptu marxisten gehiegizko eragina zuena, baina giza historia berri bat sortzeko bere ahaleginean lagundu zuen. 1948an Iraultzak nola hasten diren gaiari buruzko hitzaldi ospetsu bat zuzendu zuen, bereziki 1789, 1830 eta 1848ko frantziarrak, bere metodologia hiru planotan aplikatuz: politikoa, soziala eta ekonomikoa.


ALEA aldizkaria guztiontzat eskuragarri - Araba - Alea.eus\nALEA aldizkaria guztiontzat eskuragarri\nErredakzioa 2020-03-20 12:52\nBizi dugun salbuespen egoeran, ALEAk bere aldizkari guztiak irakurleen esku jarriko ditu webgunearen bitartez.\nEgunotan bizi dugun egoerak nolako bilakaera izango duen aurreikustea zaila da benetan, eta lehenbailehen gure eguneroko bizimodura bueltatu ahal izatea espero dugu. Bien bitartean, ALEAko lantaldean gure eguneroko jardunari eustea erabaki dugu, herritarrei informazio gaurkotua eta zehatza eskaintzea beharrezko dela sinestuta baikaude.\nZailtasunak zailtasun, ahalik eta jarraipen zehatzena egiten saiatuko gara egunotan.\nIzan ere, mezu kontrajarri eta albiste faltsuak neurrigabe zabaltzen diren momentu hauetan, kazetarioi dagokigu benetako informazio zehatz eta argien berri ematea.\nHelburu horrekin, informazio gaurkotua ohiko kanalen bidez eskaintzen saiatuko gara: webguneko atal berezian zein sare sozialetan azken orduko albisteen berri ematen jarraituko dugu, etengabe, eta aldizkariari dagokionez berriz, ahal den neurrian betiko martxa mantentzen saiatuko gara. Jakin badakigu egoera ezohikoa dela, eta ez dakigu zein neurriraino izango den bideragarria aldizkariak behar bezala banatzea. Esan beharrik ez baitago langileon segurtasuna bermatzea ezinbesteko baldintza dela kasu guztietan.\nModu honetan, eduki artean nabigatu eta astero paperean egiten dugun lana ezagutzera gonbidatu nahi zaituztegu.\nEgoera honetan, eta etxean emango dugun denbora arintzeko lagungarria izango delakoan, aldizkaria formatu digitalean irakurle guztiontzat eskuragarri jarri nahi izan dugu. Bai aste honetako 231. zenbakia, eta baita azken hilabeteotan zehar argitaratu ditugun aldizkari guztietara sarbidea ere. Bertan aurkituko dituzue denboraz kanpoko dozenaka eta dozenaka erreportaje, elkarrizketa, bitxikeria, etabar.\nEta ezin ahaztu, guzti hau ez litzatekeela posible izango ALEAkide guztion babesik gabe. Zuen ekarpen eta harpidetzei esker eskaini baitezakegu gertuko informazioa, euskara hutsean; eta sostengu horri esker egiten du ALEAk aurrera, baita momentu zailetan ere.\nMila esker guztioi, eutsi goiari, eta zaindu!